777a01□　　No. 213

777a02□法集要頌經有爲品第一

777a03□

777a04□　　　　尊者法救集

777a05□　　　　西天中印度惹爛[馬*太]

777a06□　　　　□國密林寺三藏明敎大師賜紫

777a07□　　　　沙門臣天息災奉　詔譯

777a08□　能覺悟煩惱　　宜發歡喜心

777a09□　今聽我所集　　佛所宣法頌

777a10□　如是佛世尊　　一切智中師

777a11□　慈悲爲有情　　廣說眞實語

777a12□　一切行非常　　皆是興衰法

777a13□　夫生輒還終　　寂滅最安樂

777a14□　如燭熾焰時　　擲物在暗處

777a15□　不使智燈尋　　恒爲煩惱覆

777a16□　人身有形器　　棄散在諸方

777a17□　骸骨如□色　　觀斯有何樂

777a18□　譬如人初夜　　識託住母胎

777a19□　日涉多遷變　　逝而定不還

777a20□　晨朝睹好事　　夜至則不現

777a21□　昨所瞻視者　　今夕則或無

777a22□　榮富焰熾盛　　無常無時節

777a23□　不揀擇貴賤　　常被死王降

777a24□　或有在胎殞　　或初誕亦亡

777a25□　盛壯不免死　　老□甘心受

777a26□　若老或少年　　及與中年者

777a27□　恒被死來侵　　云何不懷怖

777a28□　命如果自熟　　常恐會零落

777a29□　生已必有終　　誰能免斯者

777b01□　譬如陶家師　　□埴作□器

777b02□　諸有悉破壞　　人命亦如是

777b03□　如人彈琴瑟　　具足衆妙音

777b04□　絃斷無少聲　　人命亦如是

777b05□　如囚被繫縛　　拘牽詣都市

777b06□　動則向死路　　壽命亦如是

777b07□　如河急□流　　往而悉不還

777b08□　人生亦如是　　逝者皆不□

777b09□　諸患集成身　　生多衆苦惱

777b10□　人命亦如是　　爲老死所伺

777b11□　所造成功勞　　永世獲安樂

777b12□　如杖擊急水　　暫開還□合

777b13□　如人操杖行　　牧牛飮飼者

777b14□　人命亦如是　　亦卽養命去

777b15□　夫人欲立德　　晝夜勿空過

777b16□　旣獲得人身　　一心思命盡

777b17□　不寐覺夜長　　疲倦道路長

777b18□　愚迷生死長　　希聞於妙法

777b19□　有子兼有財　　□惜遇散壞

777b20□　愚夫不自觀　　何恃有財子

777b21□　百千非算數　　族姓富男女

777b22□　積聚多財産　　無不皆衰滅

777b23□　富貴非聖財　　恒爲無常伺

777b24□　猶如盲眼人　　不能自觀察

777b25□　聚集還散壞　　崇高必墜落

777b26□　生者皆盡終　　有情亦如是

777b27□　行惡入地獄　　修善則生天

777b28□　若能修善者　　漏盡得涅槃

777b29□　諸佛與菩薩　　緣覺及聲聞

777c01□　尙捨有爲身　　何況諸有情

777c02□　非空非海中　　非入山窟間

777c03□　無有地方所　　脫止不受死

777c04□　若住現在世　　過去及未來

777c05□　一切有爲事　　終歸於盡壞

777c06□　智者能離繫　　恒正念觀察

777c07□　常思無漏道　　是名眞智者

777c08□　如囚被繫縛　　所欲無能益

777c09□　亦如朽故車　　不久見破壞

777c10□　色變爲老□　　戀家如在獄

777c11□　不覺死來侵　　愚夫不能知

777c12□　雖壽滿百歲　　亦被死相隨

777c13□　爲老病所逼　　患終至後際

777c14□　老至苦纏身　　晝夜多痛惱

777c15□　辛楚有千般　　如魚入灰火

777c16□　江河無停止　　□流去不□

777c17□　保惜膿漏軀　　雖戀不能住

777c18□　四大聚集身　　無常□久留

777c19□　地種散壞時　　神識空何用

777c20□　此身多障惱　　膿漏恒疾患

777c21□　愚迷貪愛著　　不厭求寂滅

777c22□　今歲雖云在　　冬夏不久停

777c23□　凡夫貪世樂　　中間不驚怖

777c24□　父母與兄弟　　妻子幷眷屬

777c25□　無常來牽引　　無能救濟者

777c26□　如是諸有情　　擧動貪榮樂

777c27□　無常老病侵　　不覺生苦惱

777c28□　剃髮爲苾芻　　宜應修止觀

777c29□　魔羅不能伺　　度生到彼岸

778a01□　　法集要頌經愛欲品第二

778a02□　慾我知汝根　　意以思想生

778a03□　我不思惟汝　　則汝慾不有

778a04□　因慾生煩惱　　因慾生怖畏

778a05□　離慾得解脫　　無怖無煩惱

778a06□　從愛生煩惱　　從愛生怖畏

778a07□　離愛得解脫　　無怖無煩惱

778a08□　果先甛後苦　　愛慾亦如斯

778a09□　後受地獄苦　　燒煮無數劫

778a10□　愚迷貪愛慾　　戀著於妻子

778a11□　爲愛染纏縛　　堅固難出離

778a12□　賢聖示愛慾　　莊嚴諸眷屬

778a13□　遠離於妻子　　堅固能利益

778a14□　貪欲難解脫　　離欲眞出家

778a15□　不貪受快樂　　智者無所欲

778a16□　世間貪欲人　　種種非思惟

778a17□　若能調伏者　　是名眞離欲

778a18□　若人恒貪欲　　處縛難解脫

778a19□　唯慧能分別　　煩惱斷不生

778a20□　正念常興起　　寂靜欲易除

778a21□　自制以法戒　　不犯善增長

778a22□　常行貪欲人　　愚者共狎習

778a23□　念定不放逸　　次第獲無漏

778a24□　刹那修止觀　　能離諸罪垢

778a25□　我慢自消除　　解脫獲安樂

778a26□　若人不斷欲　　如皮入火燒

778a27□　刹那見□壞　　受罪無央數

778a28□　苾芻愼欲樂　　放逸多憂愁

778a29□　若離於愛欲　　正念受快樂

778b01□　無厭有何足　　不足何有樂

778b02□　無樂有何憂　　有愛有何樂

778b03□　寂靜智慧足　　能長無漏道

778b04□　貪愛若不足　　非法受中夭

778b05□　見色心迷惑　　不自觀無常

778b06□　愚以爲美善　　不知其非眞

778b07□　愚以貪自縛　　不求度彼岸

778b08□　貪財爲愛欲　　害人亦自縛

778b09□　世容衆妙欲　　此欲最味少

778b10□　若比天上樂　　迦□灑跛拏

778b11□　衆山盡爲金　　猶如鐵圍山

778b12□　此猶無厭足　　正覺盡能知

778b13□　世間苦果報　　皆因於貪欲

778b14□　智者善調伏　　應依此中學

778b15□　　法集要頌經貪品第三

778b16□　極貪善顯現　　有情懷疑慮

778b17□　若復增貪意　　自作堅固縛

778b18□　離貪善觀察　　疑慮得消除

778b19□　棄捨彼貪愛　　堅固縛自壞

778b20□　以欲網自弊　　以愛蓋自覆

778b21□　愚情自恣縛　　如魚入釣手

778b22□　死命恒來逼　　如犢逐愛母

778b23□　貪著放逸者　　如猿逢果樹

778b24□　貪意甚堅牢　　趣而還復趣

778b25□　夫貪愛潤澤　　思想爲滋蔓

778b26□　貪欲深無底　　老死是用增

778b27□　貪欲多虛□　　貪欲懷吝惜

778b28□　若以慧分別　　正觀獲安樂

778b29□　由貪受生死　　奔波樂向前

778c01□　群生無慧眼　　不能自觀察

778c02□　愚迷貪所執　　沈淪豈覺知

778c03□　若修瑜伽行　　魔王不能伺

778c04□　貪垢難消釋　　如犢戀愛母

778c05□　離貪免沈淪　　離貪得解脫

778c06□　因貪增喧諍　　因愛饒毁謗

778c07□　苾芻修止觀　　證得寂靜果

778c08□　貪意如良田　　遇風雨增長

778c09□　若遠離貪愛　　煩惱不能侵

778c10□　貪欲若薄劣　　如水滴蓮上

778c11□　彼煩惱易除　　可說爲智者

778c12□　伐樹不伐根　　雖伐猶增長

778c13□　拔貪不盡根　　雖伐還復生

778c14□　貪欲如種田　　耕之去雜穢

778c15□　愛苗若不耘　　善果不堅貞

778c16□　貪心與愛心　　分別本不二

778c17□　造惡俱苦受　　云何不生悔

778c18□　貪性初爲種　　愛性受胞胎

778c19□　有情戀不息　　往來難出離

778c20□　諸天及人民　　依愛而止住

778c21□　愛往衆結隨　　刹那亦不停

778c22□　時過復生憂　　入獄方自覺

778c23□　緣流愛不住　　欲網覆瘡根

778c24□　枝蔓增飢渴　　數數增苦受

778c25□　譬如自造箭　　還自傷其體

778c26□　內箭亦如是　　愛箭傷有情

778c27□　能覺知是者　　愛苦共生有

778c28□　無欲無有想　　苾芻眞度世

778c29□　　法集要頌經放逸品第四

779a01□　戒爲甘露道　　放逸爲死徑

779a02□　不貪則不死　　失道乃自喪

779a03□　智者守道勝　　終不爲迷醉

779a04□　不貪致喜樂　　從是得聖道

779a05□　恒思修善法　　自守常堅固

779a06□　智者求寂靜　　吉祥無有上

779a07□　迷醉如自禁　　能去之爲賢

779a08□　已昇智慧堂　　去危乃獲安

779a09□　智者觀愚人　　譬如山與地

779a10□　當念捨□慢　　智者習明慧

779a11□　發行不放逸　　約己調伏心

779a12□　能善作智燈　　黑闇自破壞

779a13□　正念常興起　　意靜易滅除

779a14□　自制以法命　　不犯善名稱

779a15□　專意莫放逸　　習意牟尼戒

779a16□　不親卑漏法　　不與放逸會

779a17□　不種邪見根　　不於世增惡

779a18□　正見增上道　　世俗智所察

779a19□　歷於百千生　　終不墮地獄

779a20□　修習放逸人　　愚人所狎習

779a21□　止觀不散亂　　如財主守藏

779a22□　莫貪樂□諍　　亦勿嗜欲樂

779a23□　思念不放逸　　可以獲大安

779a24□　不爲時自恣　　能制漏得盡

779a25□　放逸魔得便　　如師子搏鹿

779a26□　放逸有四事　　好犯他人婦

779a27□　初獄二□福　　毁三睡眠四

779a28□　無福利墮惡　　畏而畏樂寡

779a29□　王法加重罪　　身死入地獄

779b01□　本情不自造　　情知不自爲

779b02□　不慮邪徑路　　愚者念力求

779b03□　智者喩明燈　　闇者從得燭

779b04□　示導世間人　　如目將無目

779b05□　若所作不善　　如彼無目人

779b06□　涉道甚艱難　　路險懷恐怖

779b07□　善法若增長　　魔羅不得便

779b08□　漏盡證寂滅　　可獲眞實果

779b09□　惡法若增長　　魔羅常伺便

779b10□　失彼寂滅道　　受苦無窮盡

779b11□　所謂持法者　　不必多誦習

779b12□　若少有所聞　　具足法身行

779b13□　雖誦習多義　　放逸不從正

779b14□　如牧數他牛　　難獲沙門果

779b15□　若聞惡而忍　　說行人讚嘆

779b16□　消除貪瞋癡　　彼獲沙門性

779b17□　讚歎不放逸　　毁彼放逸人

779b18□　恒獲人天報　　最上爲殊勝

779b19□　若人不放逸　　智者所讚歎

779b20□　所作善增長　　能生諸善法

779b21□　若行放逸者　　現法無能益

779b22□　安情如不動　　爾乃說爲智

779b23□　苾芻懷謹愼　　放逸多憂愆

779b24□　如象拔□泥　　難救深海苦

779b25□　苾芻懷謹愼　　放逸多憂愆

779b26□　□□諸罪塵　　如風飄落葉

779b27□　苾芻懷謹愼　　放逸多憂愆

779b28□　結使深纏縛　　如火焚枯薪

779b29□　苾芻懷謹愼　　放逸多憂愆

779c01□　各各順次第　　得盡諸結使

779c02□　苾芻懷謹愼　　放逸多憂愆

779c03□　義解分別句　　寂靜永安寧

779c04□　苾芻懷謹愼　　放逸多憂愆

779c05□　煩惱若消除　　能得涅槃樂

779c06□　放逸不發起　　善法應須修

779c07□　今世至後世　　得行法快樂

779c08□　放逸不發起　　煩惱自然伏

779c09□　善法堅習學　　決定得涅槃

779c10□　長行於放逸　　刹那無暫息

779c11□　命終入地獄　　刹那亦無歇

779c12□　放逸不憶念　　亦不習威儀

779c13□　耽睡不相應　　此是戒障□

779c14□　常離不相應　　使不壞其念

779c15□　猶念恒調伏　　塵垢得消除

779c16□　苾芻懷謹愼　　持戒勿破壞

779c17□　善守護自心　　今世及後世

779c18□　苾芻勿放逸　　捨家順佛敎

779c19□　□□無常軍　　如象出蓮池

779c20□　依此毘尼法　　不懷放逸行

779c21□　消除生死輪　　永得盡苦惱

779c22□　　法集要頌經愛樂品第五

779c23□　愛處生憂愁　　愛處生怖畏

779c24□　若無所愛樂　　何愁何怖畏

779c25□　由愛生憂愁　　由愛生怖畏

779c26□　若遠離念愛　　遂捨狂亂終

779c27□　夫人懷憂愁　　世苦無數量

779c28□　斯由念恩愛　　無念則無愁

779c29□　是故不生念　　念者是惡累

780a01□　彼則無諸縛　　無念無不念

780a02□　念爲求方便　　非義不設權

780a03□　權慧致大義　　自致第一尊

780a04□　莫與愛念會　　亦莫不念俱

780a05□　念愛不見苦　　不愛念憂□

780a06□　於中生愁□　　消滅人善根

780a07□　愛念就後世　　朋友多親眷

780a08□　長夜憂愁恨　　念離爲甚苦

780a09□　念色金色容　　天身而別住

780a10□　樂極而害至　　爲死王所錄

780a11□　若人處晝夜　　消滅念愛色

780a12□　自掘深根源　　不越死徑路

780a13□　不善形善色　　愛色言非愛

780a14□　若謂樂著色　　放逸之所使

780a15□　夫自念欲者　　不與惡共居

780a16□　此則難獲得　　樂爲惡根本

780a17□　夫欲自念者　　宜自善守護

780a18□　如防護邊城　　乃牢固墻塹

780a19□　夫欲自念者　　藏己仍堅密

780a20□　猶如防邊城　　內外悉牢固

780a21□　當自善防護　　後刹那虛悔

780a22□　時過則生憂　　須臾墮地獄

780a23□　遍於諸方求　　令心中間察

780a24□　頗有斯等類　　不愛乃愛彼

780a25□　以己喩彼命　　是故不害人

780a26□　一切皆懼死　　莫不畏刀杖

780a27□　恕己可爲喩　　勿殺勿行杖

780a28□　譬如久行人　　從遠吉□還

780a29□　親厚亦安和　　歸來懷慶悅

780b01□　好福行善者　　從此達於彼

780b02□　自受多福祚　　如親厚來喜

780b03□　起從至聖敎　　禁制不善心

780b04□　近者則見愛　　離道莫親愛

780b05□　近者與不近　　所往皆有異

780b06□　近道則生天　　不近墮地獄

780b07□　樂法戒成就　　成信樂而習

780b08□　能誡自身者　　爲人所愛敬

780b09□　爲人所敬故　　皆由己所造

780b10□　現世得名譽　　後生於天上

780b11□　敎習使稟受　　制止非法行

780b12□　善者之所念　　惡者當遠離

780b13□　善與不善者　　此二俱不別

780b14□　善者生天上　　不善墮地獄

780b15□　　法集要頌經持戒品第六

780b16□　智者能護戒　　福致三種報

780b17□　現名聞得利　　終後生天上

780b18□　當見持戒者　　護之爲明智

780b19□　得成眞正見　　彼獲世安靜

780b20□　持戒得快樂　　令身無煩惱

780b21□　夜睡眠恬淡　　寤則長喜悅

780b22□　戒終老死安　　戒善止亦寧

780b23□　慧爲人之寶　　福德賊難脫

780b24□　何法終爲善　　何法善安止

780b25□　何法爲人寶　　何盜不能取

780b26□　戒法終爲安　　戒法善安止

780b27□　慧爲人之寶　　唯福不能盜

780b28□　修戒行布施　　作福爲良田

780b29□　從是至彼岸　　常到安樂處

780c01□　苾芻立戒德　　守護諸根門

780c02□　飮食知節量　　寤寐意相應

780c03□　意常生覺悟　　晝夜精勤學

780c04□　漏盡心明解　　可致圓寂道

780c05□　智者立禁戒　　專心習智慧

780c06□　苾芻無熱惱　　盡果諸苦除

780c07□　以戒常伏心　　守護正定意

780c08□　內學修止觀　　無忘爲正智

780c09□　□除諸罪垢　　盡慢勿生疑

780c10□　終身求法戒　　勿遠離聖念

780c11□　戒定慧解脫　　應當善觀察

780c12□　彼已離塵垢　　盡煩惱不生

780c13□　集白淨解脫　　無智皆以盡

780c14□　超越魔羅界　　如日光明照

780c15□　我慢及迷醉　　苾芻應外避

780c16□　戒定慧三行　　求滿勿遠離

780c17□　旣不放自恣　　諸有勿想念

780c18□　是故捨陰蓋　　不生如是障

780c19□　苾芻防禁戒　　恒見學此者

780c20□　直趣涅槃路　　速得淨如是

780c21□　花香不逆風　　芙蓉□檀香

780c22□　德香逆風薰　　德人遍聞香

780c23□　烏□[口*縛]□史　　多[言*我]羅□檀

780c24□　如是等花香　　勿比於戒香

780c25□　若人能持戒　　淸淨不放逸

780c26□　正智得解脫　　是名安樂處

780c27□　此道無有上　　消除禪定魔

780c28□　賢聖德難量　　得達八正路

780c29□　　法集要頌經善行品第七

781a01□　守護身惡行　　自正護身行

781a02□　守護身惡者　　常修身善行

781a03□　守護口惡行　　自正護口行

781a04□　守護口惡者　　常修口善行

781a05□　守護意惡行　　自正護意行

781a06□　守護意惡者　　恒修意善行

781a07□　身當棄惡行　　及棄口惡行

781a08□　意亦棄惡行　　及諸穢惡法

781a09□　身當修善行　　修口善亦然

781a10□　及修意善者　　無欲盡諸漏

781a11□　身當修善行　　修口意亦爾

781a12□　今世及後世　　永得生善處

781a13□　慈仁行不殺　　常能善攝身

781a14□　彼得無盡位　　所適皆無患

781a15□　不行殺爲仁　　常能愼過言

781a16□　彼得無盡位　　所適皆無患

781a17□　過去身惡業　　應當自悔恨

781a18□　今身不放逸　　智生罪除滅

781a19□　過去口惡業　　應當自悔恨

781a20□　今若不妄語　　智生罪除滅

781a21□　過去意惡業　　應當自悔恨

781a22□　今意常淸淨　　智生罪除滅

781a23□　愼身爲勇□　　愼口□亦然

781a24□　愼意爲勇□　　一切結亦然

781a25□　此處名不死　　所適無憂患

781a26□　護身爲善哉　　護口善亦然

781a27□　護意爲善哉　　護一切亦然

781a28□　苾芻護一切　　能盡諸苦際

781a29□　護口意淸淨　　身終不爲惡

781b01□　能淨此三業　　是道大仙說

781b02□　　法集要頌經語言品第八

781b03□　妄語入地獄　　作之言不作

781b04□　二罪後俱受　　是行自牽去

781b05□　恒懷暴惡人　　斧在口中出

781b06□　所以自傷身　　由其出惡言

781b07□　說法自悅人　　口出無量義

781b08□　使我懷妊身　　不□此儀式

781b09□　譽惡惡還譽　　是二俱爲惡

781b10□　好以口快□　　彼後皆無安

781b11□　爭爲微少利　　如掩失財寶

781b12□　從彼致□諍　　合意向惡道

781b13□　百千尼羅浮　　三十六五獄

781b14□　誹謗賢聖者　　口意發惡願

781b15□　無道墮惡道　　自增地獄苦

781b16□　遠愚修忍意　　念諦則無犯

781b17□　若倚內寶藏　　依賢聖活命

781b18□　愚者墮惡道　　猶願邪見作

781b19□　以失今良會　　更立誓願求

781b20□　終不見聖諦　　況欲見究竟

781b21□　竹蘆生實乾　　還害其自軀

781b22□　若吐言當善　　不演惡法敎

781b23□　從善得解脫　　爲惡不得解

781b24□　善解者爲賢　　是爲脫惡趣

781b25□　聖賢解不然　　如彼愚得解

781b26□　苾芻□損意　　不躁言得忠

781b27□　義說如法說　　所語言柔軟

781b28□　善說賢聖敎　　法說如法二

781b29□　念說如念三　　諦說如諦四

781c01□　是以言語者　　必使心無患

781c02□　亦不剋有情　　是爲能善言

781c03□　言使投意可　　亦令得歡喜

781c04□　不使至惡意　　出言衆悉可

781c05□　至誠甘露說　　說法無有上

781c06□　諦說義如法　　是爲立道本

781c07□　如說佛言者　　是吉得滅度

781c08□　爲能斷苦際　　是謂言中上

781c09□　　法集要頌經業品第九

781c10□　應遠離一法　　所謂妄語人

781c11□　無惡不經歷　　不免後世苦

781c12□　寧呑熱鐵丸　　渴飮洋銅汁

781c13□　不以無戒身　　食人信施物

781c14□　犯戒放逸人　　國中如肉團

781c15□　無□不畏罪　　後受地獄殃

781c16□　若人畏苦報　　亦不樂行苦

781c17□　勿造諸惡行　　念尋生變悔

781c18□　至誠爲諸惡　　自作敎他作

781c19□　不免於苦報　　欲避有何益

781c20□　非空非海中　　非入山石間

781c21□　莫能於此處　　避免宿惡殃

781c22□　衆生有苦惱　　不免於老死

781c23□　唯有仁智者　　能免纏縛罪

781c24□　妄語求賄賂　　自所行不正

781c25□　怨□良善人　　以枉治善士

781c26□　罪纏斯等人　　沒溺深險坑

781c27□　夫士爲行者　　好之與暴惡

781c28□　各自爲己身　　終以不敗亡

781c29□　動轉屈身形　　唯影恒親附

782a01□　或起或往來　　不離其形影

782a02□　不但影隨形　　形亦自隨影

782a03□　猶行善惡行　　終不離自身

782a04□　遂貪食毒味　　不從吾往言

782a05□　爲毒之所害　　後乃自覺悟

782a06□　愚心不開悟　　習惡不從吾

782a07□　受地獄苦痛　　後方悟其敎

782a08□　戱笑爲其惡　　已作身自受

782a09□　號泣受罪報　　隨行而罪至

782a10□　惡不卽時受　　如[(殼-一)/牛]牛□汁

782a11□　罪在於陰伺　　譬如灰覆火

782a12□　惡不卽時受　　如彼鋒利劍

782a13□　不慮於後世　　當受其苦報

782a14□　惡爲惡所縛　　爲惡不自覺

782a15□　至惡知惡至　　受惡惡根源

782a16□　如鐵生□垢　　反食其自身

782a17□　惡生於自心　　還當壞其體

782a18□　　法集要頌經正信品第十

782a19□　信□戒布施　　上士譽此法

782a20□　斯道明智說　　得生於天界

782a21□　愚不修天行　　亦不讚布施

782a22□　正直隨喜施　　彼得後世樂

782a23□　信者眞人長　　念法所安住

782a24□　近者應得上　　智壽中中賢

782a25□　人業何者上　　何行致歡樂

782a26□　何要出要者　　何壽壽中上

782a27□　信者眞人長　　念法所安住

782a28□　實者意得上　　智壽壽中賢

782a29□　信財乃得道　　自致法滅度

782b01□　善聞從慧得　　得脫一切縛

782b02□　信之與戒法　　慧意則能行

782b03□　健夫度□怒　　從是得脫淵

782b04□　信使戒成就　　亦獲壽及慧

782b05□　在在則能行　　處處見供養

782b06□　施共與□集　　此業智不處

782b07□　施時非□時　　速施何疑慮

782b08□　此方出世利　　慧信爲智母

782b09□　是財出世寶　　家産則非常

782b10□　欲見諸眞者　　樂聽聞法敎

782b11□　能捨□垢心　　此乃爲上信

782b12□　信能渡有河　　其福難侵奪

782b13□　能禁止竊盜　　閑靜沙門樂

782b14□　沙門恒來至　　智者所見樂

782b15□　及餘篤信者　　聞則生歡喜

782b16□　若人懷懊惱　　貪他人衣食

782b17□　彼人晝夜寐　　不獲三摩地

782b18□　若人能斷貪　　如截多羅樹

782b19□　彼人則晝夜　　及獲三摩地

782b20□　無信不修行　　好剝正言說

782b21□　如掘取淸泉　　掘泉揚其泥

782b22□　智者習信行　　樂仰淸淨流

782b23□　如善取泉水　　思冷不擾濁

782b24□　信智不染他　　惟智與賢仁

782b25□　非好則遠之　　可好則近學

782b26□　樂信與不樂　　寂默自應思

782b27□　遠離無信者　　信仁應行之

782b28□　無常及欲貪　　放逸與愛樂

782b29□　戒善行語言　　業信爲第十

782c01□　　法集要頌經沙門品第十一

782c02□　斷漏降伏他　　離欲名梵行

782c03□　不犯牟尼戒　　無一願不滿

782c04□　行力若緩慢　　作善與不善

782c05□　梵行不淸淨　　不獲於大果

782c06□　所有緩慢業　　劣意盡除之

782c07□　修習淸淨行　　獲果盡無餘

782c08□　譬如執利劍　　執緩則傷手

782c09□　沙門不禁制　　地獄縛牽引

782c10□　又如執利劍　　執緊不傷手

782c11□　沙門禁制戒　　漸近涅槃路

782c12□　難曉則難了　　沙門少智慧

782c13□　諸想多擾亂　　愚者致苦惱

782c14□　沙門爲何行　　如意不自禁

782c15□　步步數□著　　但隨思想走

782c16□　學難捨罪難　　居在家亦難

782c17□　會止同利難　　艱難不過是

782c18□　袈裟在肩披　　爲惡不捐棄

782c19□　常念行惡者　　斯則墮惡道

782c20□　畏罪懷驚懼　　假名爲沙門

782c21□　身披僧伽□　　如□娑羅皮

782c22□　所謂長老者　　不必以耆年

782c23□　形熟□髮白　　愚□不知罪

782c24□　能知罪福者　　身淨修梵行

782c25□　明遠純淸潔　　是名爲長老

782c26□　所謂沙門者　　不必剃鬚髮

782c27□　妄語多貪愛　　有欲如凡夫

782c28□　世稱名沙門　　汝亦言沙門

782c29□　形服似沙門　　譬如鶴伺魚

783a01□　如離實不離　　袈裟除不除

783a02□　持□實不持　　非俗非沙門

783a03□　所言沙門者　　消除□□羅

783a04□　守護微細愆　　是名眞梵行

783a05□　所言沙門者　　息心滅意想

783a06□　穢垢盡消除　　故說爲出家

783a07□法集要頌經卷第一

783a08□

783a09□法集要頌經卷第二

783a10□

783a11□　　　　尊者法救集

783a12□　　　　西天中印度惹爛[馬*太]□國密林寺

783a13□　　　　三藏明敎大師賜紫沙門臣

783a14□　　　　天息災奉　詔譯

783a15□　　法集要頌經正道品第十二

783a16□　正道四聖諦　　智慧所觀察

783a17□　破壞愛輪□　　如風吹塵散

783a18□　能見聖諦者　　寂靜應觀察

783a19□　滅除煩惱見　　如雨灑微塵

783a20□　八正最上道　　四諦爲法跡

783a21□　是道名無爲　　智燈照愚暗

783a22□　道爲八眞妙　　聖諦四句上

783a23□　無欲法之最　　明眼善觀察

783a24□　智爲出世長　　快樂證無爲

783a25□　知受正敎者　　永盡生老死

783a26□　一切行無常　　如慧所觀察

783a27□　若能覺此苦　　行道淨其跡

783a28□　一切諸行苦　　如慧之所見

783a29□　若能覺此苦　　行道淨其跡

783b01□　一切諸行空　　如慧之所見

783b02□　若能覺此苦　　行道淨其跡

783b03□　一切法無我　　如慧之所見

783b04□　若能覺此苦　　行道淨其跡

783b05□　吾已說道跡　　愛箭而爲射

783b06□　宜以自□勵　　諦受如來言

783b07□　吾已說道跡　　拔愛堅固刺

783b08□　宜以自□勵　　諦受如來言

783b09□　此道無別法　　見諦之所淨

783b10□　趣向滅衆苦　　能壞魔羅軍

783b11□　此道無有餘　　見諦能證果

783b12□　趣向滅衆苦　　能破魔羅軍

783b13□　是道更無過　　一趣如淵流

783b14□　如能仁入定　　在衆頻演道

783b15□　一入見生死　　得道爲祐助

783b16□　此道度當度　　截流至彼岸

783b17□　究竟道淸淨　　已盡生死源

783b18□　辯才無邊界　　明見宣說道

783b19□　可趣服甘露　　前未聞法輪

783b20□　轉爲哀衆生　　禮拜奉事者

783b21□　化之度三有　　三念可念善

783b22□　三念當離惡　　從念而有行

783b23□　滅之爲正斷　　三觀爲轉念

783b24□　逮獲無上道　　得三除三窟

783b25□　無量修念待　　能除三有垢

783b26□　攝定用縛意　　智慧禪定力

783b27□　已定攝外亂　　世間生滅法

783b28□　一一彼無邊　　覺道獲解脫

783b29□　快樂無窮盡　　積善得善行

783c01□　讚歎得名譽　　逮賢聖八品

783c02□　修道甘露果

783c03□　　法集要頌經利養品第十三

783c04□　芭蕉以實死　　竹蘆實亦然

783c05□　□□坐妊終　　人爲貪利喪

783c06□　如是貪無利　　當知從癡生

783c07□　愚爲此害賢　　首落分于地

783c08□　貪利不善性　　苾芻勿羨之

783c09□　住處多愛戀　　希望他供養

783c10□　在家及出家　　族姓諸愚迷

783c11□　貪利興嫉心　　我爲降伏彼

783c12□　愚爲愚計想　　欲慢日夜增

783c13□　異哉得利養　　圓寂趣不同

783c14□　能論知足者　　苾芻眞佛子

783c15□　不貪著名譽　　喜悅是智人

783c16□　不愛著一切　　不諂於他人

783c17□　不依他活命　　當自守法行

783c18□　自利尙無貪　　豈貴他名譽

783c19□　百味如膏車　　支形得行道

783c20□　苾芻貪利養　　不得三摩地

783c21□　知足常寂靜　　止觀可成就

783c22□　苾芻遠利譽　　常足不貪求

783c23□　但三衣飮食　　眞活命快樂

783c24□　苾芻不捨利　　如毒蛇同室

783c25□　坐臥睡寐畏　　皆由貪活命

783c26□　苾芻不捨利　　下劣中劣喜

783c27□　一法應觀察　　少智難得脫

783c28□　謹愼常依戒　　無貪智者讚

783c29□　淨行正根力　　應當自思惟

784a01□　具足得三明　　解脫獲無漏

784a02□　寡智□識人　　無所憶念知

784a03□　其於諸飮食　　依於他人得

784a04□　而有惡法生　　由利養憎嫉

784a05□　自利多結怨　　徒服三法衣

784a06□　但望美飮食　　不奉諸佛敎

784a07□　當知是過失　　利養爲大怖

784a08□　少智不審慮　　苾芻應釋心

784a09□　苾芻說出家　　三業應調伏

784a10□　不邪命自活　　心善常思惟

784a11□　微細病難忍　　利養最難離

784a12□　供養心不動　　天龍致禮拜

784a13□　　法集要頌經怨家品第十四

784a14□　不怨而興怨　　不謗而造業

784a15□　愚迷受輪□　　今世及後世

784a16□　先自作漏業　　然後害他人

784a17□　彼此相興害　　如鳥墮羅網

784a18□　破他還自破　　□家遇□家

784a19□　毁他還自毁　　瞋他還自瞋

784a20□　斯何沙門行　　不知正法本

784a21□　壽旣獲短促　　捨□復結□

784a22□　衆相共毁謗　　各發□怒聲

784a23□　歡心平等忍　　此忍最無比

784a24□　斷骨而命終　　牛馬死財失

784a25□　國界則喪亂　　聚集還復得

784a26□　汝等不興惡　　此法得離怨

784a27□　他怨能忍受　　說之名爲智

784a28□　若知此說勝　　愚迷求快樂

784a29□　現在無怨意　　未來亦無恨

784b01□　不可怨以怨　　終已得快樂

784b02□　行忍怨自息　　此名如來法

784b03□　若人致毁罵　　彼勝我不勝

784b04□　快樂從意者　　怨終得休息

784b05□　若人親善友　　共遊於世間

784b06□　不積有□餘　　專念同其意

784b07□　設不得善友　　獨遊無伴侶

784b08□　應觀諸國土　　獨善不造惡

784b09□　學無同伴侶　　又不得親友

784b10□　寧獨守善行　　不與愚人偕

784b11□　樂戒學法行　　奚用伴侶爲

784b12□　如龍好深淵　　如象樂曠野

784b13□　　法集要頌經憶念品第十五

784b14□　入息出息念　　具滿諦思惟

784b15□　常依次第行　　按如佛所說

784b16□　是則照世間　　如雲開月現

784b17□　起止覺思惟　　坐臥不廢忘

784b18□　苾芻立是念　　現利未來勝

784b19□　始得終最勝　　逝不睹生死

784b20□　若見身所住　　六觸以爲最

784b21□　苾芻常一心　　便自知圓寂

784b22□　以有是諸念　　自身恒逮行

784b23□　若其不如是　　終不得意行

784b24□　是隨本行者　　如是度愛勞

784b25□　若能寤意念　　一心定歡喜

784b26□　若能寤意念　　解脫一心樂

784b27□　應時等法行　　得度生死地

784b28□　苾芻寤意念　　當令念相應

784b29□　生死煩惱斷　　獲得圓寂果

784c01□　常當聽妙法　　自覺寤其意

784c02□　能覺之爲賢　　終始無怖畏

784c03□　以覺意得應　　晝夜慕習學

784c04□　解脫甘露要　　決定得無漏

784c05□　若人得善利　　而來自歸佛

784c06□　是故當晝夜　　一心常念佛

784c07□　若人得善利　　而來自歸法

784c08□　是故當晝夜　　一心常念法

784c09□　若人得善利　　而來自歸僧

784c10□　是故當晝夜　　一心常念僧

784c11□　善知自覺者　　是瞿曇聲聞

784c12□　應當於晝夜　　一心恒念佛

784c13□　善知自覺者　　是瞿曇聲聞

784c14□　應當於晝夜　　一心恒念法

784c15□　善知自覺者　　是瞿曇聲聞

784c16□　應當於晝夜　　一心恒念僧

784c17□　善知自覺者　　是能仁弟子

784c18□　應當於晝夜　　一心恒念戒

784c19□　善知自覺者　　是能仁弟子

784c20□　應當於晝夜　　一心恒念施

784c21□　善知自覺者　　是能仁弟子

784c22□　應當於晝夜　　一心恒念天

784c23□　善知自覺者　　是能仁弟子

784c24□　應當於晝夜　　一心恒念身

784c25□　善知自覺者　　是能仁弟子

784c26□　應當於晝夜　　一心念靜慮

784c27□　善知自覺者　　是能仁弟子

784c28□　應當於晝夜　　一心念不殺

784c29□　善知自覺者　　是能仁弟子

785a01□　應當於晝夜　　一心念不盜

785a02□　善知自覺者　　是能仁弟子

785a03□　應當於晝夜　　一心常念空

785a04□　善知自覺者　　是能仁弟子

785a05□　應當於晝夜　　一心念無相

785a06□　善知自覺者　　是能仁弟子

785a07□　應當於晝夜　　一心念無願

785a08□　善知自覺者　　是能仁弟子

785a09□　應當於晝夜　　一心念出世

785a10□　善知自覺者　　是能仁弟子

785a11□　應當於晝夜　　一心念意樂

785a12□　善知自覺者　　是能仁弟子

785a13□　應當於晝夜　　一心念圓寂

785a14□　　法集要頌經淸淨品第十六

785a15□　當念自覺悟　　作時勿虛妄

785a16□　行要修亦安　　所造時眞實

785a17□　人當求方便　　自致獲財寶

785a18□　彼自觀亦然　　意願卽果之

785a19□　坐臥求方便　　發起於精進

785a20□　如工鍊眞金　　除其塵垢冥

785a21□　不爲闇所蔽　　永離老死患

785a22□　不羞而反羞　　反羞而不羞

785a23□　不畏而現畏　　畏現而不畏

785a24□　生爲人邪見　　死定入地獄

785a25□　人先爲放逸　　後止而不犯

785a26□　是光照世間　　如月現雲消

785a27□　人先爲放逸　　後止而不犯

785a28□　以善而滅之　　是光照世間

785a29□　若人爲罪惡　　修善而能除

785b01□　世間由樂著　　而空念其義

785b02□　少年而出家　　求佛深妙法

785b03□　是光照世間　　如月晃雲散

785b04□　現世不施害　　死而無憂□

785b05□　彼見道無畏　　離苦獲安隱

785b06□　現世不施害　　死而無憂□

785b07□　彼見道無畏　　眷屬中最勝

785b08□　除斷濁黑業　　惟修白淨行

785b09□　度愛得淸淨　　棄捨穢惡行

785b10□　持戒常淸淨　　淸淨□沙他

785b11□　三業恒淸淨　　淸淨名出家

785b12□　愛欲意爲田　　□怒癡爲種

785b13□　故施度世者　　得福無有量

785b14□　猶如穢惡田　　瞋□滋蔓生

785b15□　是故當離□　　施報無有量

785b16□　猶如穢惡田　　愚癡滋蔓生

785b17□　是故當離愚　　獲報無有量

785b18□　猶如穢惡田　　□慢滋蔓生

785b19□　是故當離慢　　獲報無有量

785b20□　猶如穢惡田　　□吝滋蔓生

785b21□　是故當離□　　獲報無有量

785b22□　猶如穢惡田　　愛樂滋蔓生

785b23□　是故當離愛　　獲報無有量

785b24□　六識王爲主　　愛染爲眷屬

785b25□　無染則離愛　　染著是愚癡

785b26□　骨幹以爲城　　肉血而塗飾

785b27□　門根盡開張　　結賊得縱逸

785b28□　有緣則增苦　　觀彼二因緣

785b29□　滅之由賢衆　　不從外愚除

785c01□　　法集要頌經水喩品第十七

785c02□　淨心常憶念　　無所有貪愛

785c03□　已度愚癡淵　　如鵝守枯池

785c04□　彼心旣棄捨　　□翔昇虛空

785c05□　修行出世間　　能破魔羅衆

785c06□　少不修梵行　　至老不積財

785c07□　愚癡樂睡眠　　由己不修善

785c08□　少不修梵行　　至老不積財

785c09□　鴛鴦守空池　　守故有何益

785c10□　莫輕小惡罪　　以爲無殃報

785c11□　水滴雖極微　　漸盈於大器

785c12□　惡業漸漸增　　纖毫成廣大

785c13□　莫輕小善業　　以爲無福報

785c14□　水滴雖極微　　漸盈於大器

785c15□　善業漸漸增　　纖毫成廣大

785c16□　猶如人渡河　　[□*專]筏而牢固

785c17□　彼謂度不度　　聰叡乃謂度

785c18□　佛世尊已度　　梵志度當度

785c19□　苾芻入淵池　　聲聞縛牢固

785c20□　是泉而何用　　水恒而停滿

785c21□　拔愛根本除　　復欲何所望

785c22□　水工調舟船　　弓師能調角

785c23□　巧匠樂調木　　智者能調身

785c24□　猶如深淨泉　　表裏甚淸徹

785c25□　聞法得淸淨　　智者生歡喜

785c26□　猶如深淨泉　　表裏甚淸徹

785c27□　智者聞妙法　　歡喜無窮盡

785c28□　忍心如大地　　不動如虛空

785c29□　聞法喩金剛　　獲味免輪□

786a01□　　法集要頌經華喩品第十八

786a02□　何人能擇地　　捨地獄取天

786a03□　惟說善法句　　如採善妙華

786a04□　學人能擇地　　捨地獄取天

786a05□　善說妙法句　　能採衆妙華

786a06□　截林勿截樹　　因林生怖畏

786a07□　截林而滅已　　苾芻得圓寂

786a08□　截林不斷根　　因林生怖畏

786a09□　未斷分毫間　　令意生纏縛

786a10□　截林勿斷根　　因林生怖畏

786a11□　心纏最難離　　如犢戀愛母

786a12□　當自斷愛戀　　猶如枯蓮池

786a13□　息跡受正敎　　佛說圓寂樂

786a14□　猶如可意華　　色好而無香

786a15□　巧言華如是　　無果不獲報

786a16□　猶如可意華　　色好而香潔

786a17□　巧言善如是　　必獲其好報

786a18□　猶如蜂採華　　不壞色與香

786a19□　但取味飛去　　苾芻入聚然

786a20□　不違他好惡　　勿觀作不作

786a21□　但自觀身行　　若正若不正

786a22□　如田糞穢溝　　而近于大道

786a23□　其中生蓮華　　香潔甚可悅

786a24□　有生必有終　　凡夫樂處邊

786a25□　慧人愛出離　　眞是佛聲聞

786a26□　多集衆妙華　　結□爲步搖

786a27□　有情積善根　　後世轉殊勝

786a28□　如末□妙華　　末拘羅淸淨

786a29□　貪欲瞋若除　　苾芻淨香潔

786b01□　如人採妙華　　專意不散亂

786b02□　因眠遇水漂　　俄被死王降

786b03□　如人採妙華　　專意不散亂

786b04□　欲意無厭足　　常爲窮所困

786b05□　如人採妙華　　專意不散亂

786b06□　未獲眞財寶　　長爲窮所困

786b07□　若不見死王　　慧照如淨華

786b08□　苾芻到彼岸　　如蛇脫故皮

786b09□　貪瞋癡若斷　　如棄毒華根

786b10□　苾芻到彼岸　　如蛇脫故皮

786b11□　貪根若除斷　　如華水上浮

786b12□　苾芻到彼岸　　如蛇脫故皮

786b13□　□根若除斷　　如華水上浮

786b14□　苾芻到彼岸　　如蛇脫故皮

786b15□　癡根若除斷　　如華水上浮

786b16□　苾芻到彼岸　　如蛇脫故皮

786b17□　如人結花□　　意樂貪無足

786b18□　不盡現世毒　　三根常纏縛

786b19□　觀身如□器　　幻法如野馬

786b20□　斷魔華開敷　　不睹死王路

786b21□　是身如聚沫　　知此幻化法

786b22□　斷魔華開敷　　不睹死王路

786b23□　我慢根除斷　　如華水上浮

786b24□　苾芻到彼岸　　如蛇脫故皮

786b25□　□吝根若斷　　如華水上浮

786b26□　苾芻到彼岸　　如蛇脫故皮

786b27□　愛支根若斷　　如華水上浮

786b28□　苾芻到彼岸　　如蛇脫故皮

786b29□　若無煩惱根　　獲報善因果

786c01□　苾芻到彼岸　　如蛇脫故皮

786c02□　　法集要頌經馬喩品第十九

786c03□　譬馬調能軟　　隨意如所行

786c04□　信戒及精進　　定法要具足

786c05□　獲法第一義　　利用故無窮

786c06□　一心行和忍　　得免輪□苦

786c07□　忍和意得定　　能斷諸苦惱

786c08□　從是得住定　　如馬善調御

786c09□　斷□獲無漏　　如馬能自調

786c10□　棄惡至平坦　　後受生天樂

786c11□　不恣在放恣　　於眠多覺悟

786c12□　如羸馬比良　　棄惡乃爲賢

786c13□　若人有□愧　　智慧可成就

786c14□　是故易誘進　　如策於良馬

786c15□　譬馬若調平　　可堪王乘騎

786c16□　能調爲人賢　　乃受誠信語

786c17□　雖爲常調伏　　如彼新馳馬

786c18□　亦如善龍象　　不如自調者

786c19□　彼人不能乘　　人所亦不至

786c20□　惟自調伏者　　乃到調方所

786c21□　彼人不能乘　　人所亦不至

786c22□　惟自調伏者　　乃滅一切苦

786c23□　彼人不能乘　　人所亦不至

786c24□　惟自調伏者　　得至圓寂路

786c25□　應常自調伏　　亦如止奔馬

786c26□　能自防制者　　念度苦原際

786c27□　如馬可王乘　　彼地希有生

786c28□　苾芻善調伏　　解脫一切苦

786c29□　惟自調伏者　　善意如良馬

787a01□　亦如大象龍　　自調最爲上

787a02□　如王乘智馬　　國中所希有

787a03□　苾芻善調伏　　能斷於纏縛

787a04□　惟自調伏者　　此善最無比

787a05□　亦如善象龍　　意念到彼岸

787a06□　自師自衛護　　自歸求自度

787a07□　是故躬謹愼　　如商賈智馬

787a08□　　法集要頌經瞋□品第二十

787a09□　除瞋去我慢　　遠離諸煩惱

787a10□　不染彼名色　　□家無有伴

787a11□　除□得善眠　　□盡不懷憂

787a12□　□爲毒根本　　苾芻爲甘甛

787a13□　賢聖悉能除　　斷彼善眠睡

787a14□　人興□怒心　　作諸不善業

787a15□　後□若得除　　智火漸熾盛

787a16□　無□復無愧　　復好生瞋怒

787a17□　爲瞋所纏縛　　如闇失明燈

787a18□　彼力非爲力　　以□爲力者

787a19□　□爲凡朽法　　不知善響應

787a20□　有力近猛軍　　無力退怯弱

787a21□　能忍爲上將　　宜當忍勿羸

787a22□　擧衆共輕之　　有力名爲忍

787a23□　能忍最爲上　　宜當懷忍羸

787a24□　自我與彼人　　大畏不可救

787a25□　如知彼瞋□　　宜滅己中瑕

787a26□　二俱行其義　　我與彼亦然

787a27□　如知彼瞋□　　宜忍彼中瑕

787a28□　俱行於二義　　我忍彼亦然

787a29□　愚謂我無力　　觀法亦復爾

787b01□　若愚勝於智　　□言及惡語

787b02□　欲常得勝者　　於言宜寂默

787b03□　常習智者敎　　不與愚人集

787b04□　能忍穢陋言　　故說忍中上

787b05□　□者不發言　　處衆若屛處

787b06□　人□以熾然　　終己不自覺

787b07□　諦說不瞋□　　乞者念以施

787b08□　三分有定處　　自然處天宮

787b09□　息意何有□　　自□壽中明

787b10□　等智定解脫　　知已無有□

787b11□　若爲惡意者　　怒有怒果報

787b12□　怒不報其怒　　勝其彼□負

787b13□　忍辱勝於怨　　善勝不善者

787b14□　勝者能施善　　眞誠勝欺善

787b15□　無□亦不害　　恒念眞實行

787b16□　愚者自生□　　結□常存在

787b17□　□能自制斷　　如止奔走車

787b18□　是爲善調御　　去冥入光明

787b19□　沙門及正道　　利養怨憶念

787b20□　淸淨水兼華　　馬□爲第十

787b21□　　法集要頌經如來品第二十一

787b22□　自獲正覺最無等　　一染世間一切法

787b23□　具一切智力無畏　　自然無師亦無證

787b24□　自獲正覺最無等　　不染一切世間法

787b25□　具一切智力無畏　　自然無師無保證

787b26□　善逝獨證無等倫　　應現世間成正道

787b27□　如來諸天世中尊　　一切神通智圓滿

787b28□　我爲佛世尊　　斷漏無□欲

787b29□　諸天及世人　　一切從吾心

787c01□　我旣無師保　　亦獨無伴侶

787c02□　積諸行得佛　　自然通聖道

787c03□　己勝不受惡　　一切世間勝

787c04□　叡智廓無邊　　誘蒙吾爲勝

787c05□　今往波羅奈　　欲擊甘露鼓

787c06□　當轉於法輪　　未曾有轉者

787c07□　智人不處愚　　觀世而隨化

787c08□　說於無垢跡　　永息無有上

787c09□　勇猛師子吼　　正法名如來

787c10□　法說及義說　　覺者永安寧

787c11□　勇健立靜慮　　出家日夜滅

787c12□　諸天常衛護　　爲佛所稱記

787c13□　於彼天人中　　歎說正等覺

787c14□　速修而自覺　　最後離胎身

787c15□　說諸過去佛　　及以當來者

787c16□　現在正等覺　　多除群生憂

787c17□　盡皆尊重法　　已敬今敬者

787c18□　若當生恭敬　　是謂佛法要

787c19□　若欲自求要　　正身最第一

787c20□　信敬於正法　　憶念佛敎戒

787c21□　諸有不信佛　　如此群盲類

787c22□　當墮於惡道　　如商遇羅刹

787c23□　船師能度水　　精進爲橋梁

787c24□　人以種姓繫　　度者爲勇健

787c25□　如來無等倫　　愛盡無所積

787c26□　解脫心無漏　　恩慧天世人

787c27□　思惟二觀行　　善觀二閑靜

787c28□　除冥超神仙　　善獲得自在

787c29□　譬人立山頂　　遍見村落人

788a01□　審觀法如是　　如登樓觀園

788a02□　若人恒觀察　　煩惱永不生

788a03□　降甘露法雨　　連注無窮盡

788a04□　　法集要頌經多聞品第二十二

788a05□　多聞善能行　　修善無煩惱

788a06□　所行業障消　　沙門獲妙果

788a07□　愚迷不覺知　　好行不死法

788a08□　善解知法者　　病如芭焦樹

788a09□　猶如蓋屋密　　闇冥無所見

788a10□　雖有衆妙色　　有目不見明

788a11□　猶如有一人　　智達廣博學

788a12□　不聞則不知　　善法及惡法

788a13□　譬如執明燭　　悉見諸色相

788a14□　聞已盡能知　　善惡之所趣

788a15□　雖稱爲多聞　　禁戒不具足

788a16□　爲法律所彈　　所聞便有闕

788a17□　行人雖少聞　　禁戒悉具足

788a18□　於法律所稱　　於聞便有闕

788a19□　雖少多有聞　　持戒不完具

788a20□　二俱被呵責　　所願而皆失

788a21□　多聞能持固　　奉法爲垣墻

788a22□　精進難毁譽　　從是三學成

788a23□　多聞能奉法　　智慧常定意

788a24□　如彼閻浮金　　孰能說有瑕

788a25□　智博爲多聞　　持戒悉完具

788a26□　二俱得稱譽　　所聞而盡獲

788a27□　多聞如寶鏡　　照法盡無餘

788a28□　自照兼照他　　二俱生喜悅

788a29□　多聞如瓔珞　　自身先嚴飾

788b01□　有情生喜悅　　愛樂無窮盡

788b02□　諸有稱己色　　有歎說名德

788b03□　斯皆諸貪欲　　然自不覺知

788b04□　聞爲知法律　　解疑亦見正

788b05□　從聞捨非法　　行到不死處

788b06□　內無人自知　　外無人所見

788b07□　內不見其果　　便隨聲而住

788b08□　內旣而知之　　外無人所見

788b09□　二果俱已成　　便隨聲而住

788b10□　內有而所知　　外有而所見

788b11□　彼有其明智　　不隨聲而住

788b12□　耳識多所聞　　眼識多所見

788b13□　聞見不牢固　　事由義析理

788b14□　智牢善說快　　聞知定意快

788b15□　彼不用智定　　速行放逸者

788b16□　賢聖樂於法　　所行應於口

788b17□　以忍思惟空　　聞意則牢固

788b18□　　法集要頌經己身品第二十三

788b19□　常習善語言　　沙門思坐起

788b20□　一坐而所樂　　欲求於息心

788b21□　一坐而一臥　　獨步而無伴

788b22□　當自降伏心　　自樂居山林

788b23□　千千而爲敵　　一夫能勝之

788b24□　莫若自伏心　　便爲戰中勝

788b25□　自勝而爲上　　如彼衆生心

788b26□　自降爲大士　　衆行則具足

788b27□　非天彦達[口*縛]　　非魔及梵天

788b28□　棄勝最爲上　　如智慧苾芻

788b29□　先自而正己　　然後正他人

788c01□　若自而正者　　乃謂之上士

788c02□　先自而正己　　然後正他人

788c03□　若自而正者　　不侵名眞智

788c04□　當自而修剋　　隨其敎訓之

788c05□　己不被敎訓　　焉能敎訓他

788c06□　念自而修剋　　使彼而信解

788c07□　我己意專心　　智者所習學

788c08□　爲己或爲彼　　多有不成就

788c09□　其有學此者　　自正兼訓彼

788c10□　身全得存道　　爾時豈容彼

788c11□　己以被降伏　　智者演其義

788c12□　自己心爲師　　不隨他爲師

788c13□　自己爲師者　　獲眞智人法

788c14□　自己心爲師　　不依他爲師

788c15□　自己爲師者　　得譽獲利樂

788c16□　自己心爲師　　不依他爲師

788c17□　自己爲師者　　獲智爲天人

788c18□　自己心爲師　　不依他爲師

788c19□　自己爲師者　　久受生天樂

788c20□　自己心爲師　　不依他爲師

788c21□　自己爲師者　　親族中最勝

788c22□　自己心爲師　　不依他爲師

788c23□　自己爲師者　　煩惱中無憂

788c24□　自己心爲師　　不依他爲師

788c25□　自己爲師者　　斷除一切縛

788c26□　自己心爲師　　不依他爲師

788c27□　自己爲師者　　能破諸惡趣

788c28□　自己心爲師　　不依他爲師

788c29□　自己爲師者　　長作眞智師

789a01□　自己心爲師　　不依他爲師

789a02□　自己爲師者　　解脫一切苦

789a03□　自己心爲師　　不依他爲師

789a04□　自己爲師者　　速證圓寂果

789a05□法集要頌經卷第二

789a06□

789a07□

789a08□法集要頌經卷第三

789a09□

789a10□　　　　西天中印度惹爛[馬*太]□國密

789a11□　　　　林寺三藏明敎大師賜紫沙

789a12□　　　　門臣天息災奉　詔譯

789a13□　　法集要頌經廣說品第二十四

789a14□　雖說百伽陀　　句義不周正

789a15□　不如解一句　　聞乃得解脫

789a16□　雖說百伽陀　　不明有何益

789a17□　不如解一義　　聞乃得止息

789a18□　雖解多伽陀　　不行無所益

789a19□　不如行一句　　習行可得道

789a20□　若人壽百歲　　毁戒意不息

789a21□　不如一日中　　供養持戒人

789a22□　若人壽百歲　　懈怠劣精進

789a23□　不如一日中　　勇猛行精進

789a24□　若人壽百歲　　不觀生滅法

789a25□　不如一日中　　而解生滅法

789a26□　若人壽百歲　　不觀成敗事

789a27□　不如一日中　　睹微知所忌

789a28□　若人壽百歲　　不見無漏句

789a29□　不如一日中　　得見無漏道

789b01□　若人壽百歲　　不見無動句

789b02□　不如一日中　　得見無動道

789b03□　若人壽百歲　　不睹難見句

789b04□　不如一日中　　得見微妙道

789b05□　若人壽百歲　　不見無生句

789b06□　不如一日中　　得見無生道

789b07□　若人壽百歲　　不見無作句

789b08□　不如一日中　　得見無作道

789b09□　若人壽百歲　　不見最上句

789b10□　不如一日中　　得見最上道

789b11□　若人壽百歲　　不見寂滅句

789b12□　不如一日中　　得見寂滅道

789b13□　若人壽百歲　　不見甘露句

789b14□　不如一日中　　得服甘露味

789b15□　若人壽百歲　　不見無垢句

789b16□　不如一日中　　得見淸淨道

789b17□　若人壽百歲　　不見離垢句

789b18□　不如一日中　　離垢得解脫

789b19□　雖復壽百歲　　山林祭火神

789b20□　不如須臾間　　觀身而積行

789b21□　雖復百歲中　　山林祭火神

789b22□　不如須臾間　　正見得解脫

789b23□　從月至於月　　愚者用飮食

789b24□　彼人不信佛　　十六不獲一

789b25□　若人禱神祀　　經歲望其福

789b26□　彼於四分中　　亦不獲其一

789b27□　從月至於月　　愚者用飮食

789b28□　不生慈愍心　　十六不及一

789b29□　從月至於月　　愚者用飮食

789c01□　彼不知法數　　十六不及一

789c02□　從月至於月　　常行平等會

789c03□　彼人不信佛　　十六不及一

789c04□　從月至於月　　常行平等會

789c05□　彼人不信法　　十六不及一

789c06□　從月至於月　　常行平等會

789c07□　彼人不信僧　　十六不及一

789c08□　月月常千祀　　恒施於平等

789c09□　彼無慈愍心　　十六不及一

789c10□　月月常千祀　　恒施於平等

789c11□　彼不恤□動　　十六不及一

789c12□　月月常千祀　　恒施於平等

789c13□　若無悲念心　　十六不及一

789c14□　月月常千祀　　恒施於平等

789c15□　彼懷怨恨心　　十六不及一

789c16□　月月常千祀　　恒施於平等

789c17□　不見擇滅法　　十六不及一

789c18□　月月常千祀　　終身而不輟

789c19□　不如須臾間　　一心念眞法

789c20□　一念福無邊　　勝彼終身祀

789c21□　雖終百歲壽　　奉事祀火神

789c22□　不如須臾間　　供養佛法僧

789c23□　一念供養福　　勝彼終身祀

789c24□　　法集要頌經善友品第二十五

789c25□　無信懷憎嫉　　□亂彼此人

789c26□　智者所棄嫌　　愚習以爲樂

789c27□　有信無憎嫉　　精進信多聞

789c28□　智者所敬待　　賢聖以爲樂

789c29□　不親惡知識　　不與非法會

790a01□　親近善知識　　恒與正法會

790a02□　行路念防慮　　持戒多聞人

790a03□　思慮無量境　　聞彼善言敎

790a04□　各各知差別　　近惡自陷溺

790a05□　習善致名稱　　妙者恒自妙

790a06□　此由身眞正　　善者終以善

790a07□　斯由親近善　　智慧爲最上

790a08□　持戒永寂滅

790a09□　如魚湊臭爛　　人貪競取之

790a10□　意者不覺臭　　習惡亦如是

790a11□　多[言*我]波羅葉　　衆生往採取

790a12□　葉薰香遠布　　習善亦如是

790a13□　親近惡知識　　罪垢日夜增

790a14□　如□身不淨　　自汚兼汚他

790a15□　己自不習惡　　親近習惡者

790a16□　爲人所輕笑　　惡名日夜熾

790a17□　觀習而習之　　知近而親近

790a18□　毒箭在其束　　淨者被其汚

790a19□　勇夫能除汚　　去惡不爲伴

790a20□　是故知果報　　智人悉分別

790a21□　非親愼莫習　　習當近於賢

790a22□　苾芻修行道　　忍苦盡諸漏

790a23□　愚人盡形壽　　承事明智人

790a24□　亦不知眞法　　如杓斟酌食

790a25□　智若須臾間　　承事賢聖人

790a26□　一一知眞法　　如舌了衆味

790a27□　智者尋一句　　演出無量義

790a28□　愚者誦千句　　不解一句義

790a29□　一句義成就　　智者所修學

790b01□　愚者好遠離　　眞佛之所說

790b02□　怨憎有智勝　　不隨親友義

790b03□　愚者訓非道　　漸趣地獄徑

790b04□　愚者自稱愚　　當知善□慧

790b05□　愚人自稱智　　是謂愚中甚

790b06□　若復歎譽愚　　毁□智者身

790b07□　毁智猶有勝　　歎愚不爲上

790b08□　莫見愚聞聲　　亦莫與愚居

790b09□　與愚同居難　　猶如怨同處

790b10□　莫見愚聞聲　　亦莫與愚居

790b11□　與愚同居難　　猶如怨同處

790b12□　當選擇共居　　如與親親會

790b13□　是故事多聞　　幷及持戒者

790b14□　如是人中上　　如月在衆星

790b15□　　法集要頌經圓寂品第二十六

790b16□　如龜藏其六　　苾芻攝意想

790b17□　無倚無害彼　　圓寂無言說

790b18□　忍辱第一道　　佛說圓寂最

790b19□　不以懷煩熱　　害彼爲沙門

790b20□　言當莫□□　　所說應辯才

790b21□　少聞其論難　　反受彼屈伏

790b22□　數自興煩惱　　猶彼器敗壞

790b23□　生死數流轉　　長沒無出期

790b24□　若不自煩惱　　猶器完牢具

790b25□　如是至圓寂　　永無諸塵□

790b26□　無病第一利　　知足第一富

790b27□　知親第一友　　圓寂第一樂

790b28□　飢爲第一患　　行爲第一苦

790b29□　如實知此者　　圓寂第一樂

790c01□　最妙聖言敎　　流布無窮際

790c02□　世共傳習者　　實無有厭時

790c03□　如是無等倫　　所說善言敎

790c04□　身苦所逼迫　　何過飢患苦

790c05□　趣善之徒少　　趣惡之徒多

790c06□　如實知此者　　速求於圓寂

790c07□　有緣生善處　　有緣生惡趣

790c08□　有緣般涅槃　　如斯皆有緣

790c09□　鹿歸於田野　　鳥歸於虛空

790c10□　義歸於分別　　眞人歸寂滅

790c11□　不以懈怠意　　怯弱有所至

790c12□　欲求於圓寂　　焚燒諸縛著

790c13□　苾芻速□船　　以□便當輕

790c14□　求斷貪欲情　　然後至圓寂

790c15□　我有本以無　　本有我今無

790c16□　非無亦非有　　如今不可獲

790c17□　難見諦不動　　善觀而不動

790c18□　當察愛盡源　　是謂名業際

790c19□　斷愛除其欲　　竭河無流兆

790c20□　能明此愛本　　是謂名苦際

790c21□　無身滅其想　　諸痛得淸□

790c22□　衆行永止息　　識想不復興

790c23□　如實知此者　　是謂名苦際

790c24□　住動虛則靜　　非近非有樂

790c25□　無動得輕安　　靜乃獲圓寂

790c26□　亦不由往來　　往來絶生滅

790c27□　老死煩惱除　　斷苦獲圓寂

790c28□　吾已無往來　　不去而不來

790c29□　不沒不復生　　此際名圓寂

791a01□　智生之本末　　有爲知無爲

791a02□　生死所纏縛　　縛者而難制

791a03□　如是四大身　　五蘊苦惱集

791a04□　安住觀實苦　　盡苦獲圓寂

791a05□　諸法無往來　　往來恒生滅

791a06□　老病死遷流　　無漏獲圓寂

791a07□　苾芻有世生　　有造無作行

791a08□　有無生無有　　無作無所行

791a09□　苾芻吾已知　　無復諸地入

791a10□　無有虛空入　　無諸入用入

791a11□　無想非想入　　無今世後世

791a12□　亦無日月想　　無往亦無來

791a13□　從食因緣有　　從食致憂樂

791a14□　而此要滅者　　諸苦法已盡

791a15□　非食命不濟　　孰能不搏食

791a16□　夫立食爲先　　然後乃至道

791a17□　地種及水火　　是時風無吹

791a18□　光焰所不照　　亦不見其實

791a19□　非月非有光　　非日非有照

791a20□　審諦觀此者　　乃應眞圓寂

791a21□　端正色縱容　　得脫一切苦

791a22□　非色非無色　　得脫第一苦

791a23□　究竟不恐懼　　越縛無狐疑

791a24□　未斷有欲刺　　豈知身爲患

791a25□　所謂究竟者　　圓寂爲第一

791a26□　盡斷諸想著　　文句不錯謬

791a27□　知節不知節　　最勝捨有行

791a28□　內自思惟行　　如卵壞其膜

791a29□　衆施法施勝　　衆樂法樂上

791b01□　衆力忍力最　　愛盡圓寂樂

791b02□　　法集要頌經觀察品第二十七

791b03□　善觀己瑕隙　　使己不露外

791b04□　彼彼自有隙　　如彼飛輕塵

791b05□　若己稱無瑕　　罪福俱幷至

791b06□　但見他人隙　　恒懷無明想

791b07□　知□壽中上　　焉以貪牽縛

791b08□　力士無畏忌　　斯等命短促

791b09□　知漸不盡壽　　恒求淸淨行

791b10□　威儀不缺漏　　當觀眞淨壽

791b11□　世間普盲冥　　智眼□□耳

791b12□　群鳥墮羅網　　生天不足言

791b13□　觀世衰耗法　　但見衆色變

791b14□　愚者自繫縛　　爲闇所纏繞

791b15□　亦不見於行　　觀而無所有

791b16□　衆生皆有我　　爲彼而生患

791b17□　一一不相見　　不睹邪見刺

791b18□　觀此刺因緣　　衆生多染著

791b19□　我造彼非有　　彼造非我有

791b20□　衆生爲慢纏　　染著於□慢

791b21□　爲見所迷惑　　不免生死際

791b22□　已得與當得　　二俱受塵垢

791b23□　習於病根本　　及覺諸所學

791b24□　觀諸持戒者　　梵行淸淨人

791b25□　瞻侍病瘦者　　是謂至邊際

791b26□　當觀水上泡　　亦觀幻野馬

791b27□　如是不觀身　　亦不見死至

791b28□　當觀水上泡　　亦觀幻野馬

791b29□　如是不觀世　　亦不見死王

791c01□　如是當觀身　　如王雜色車

791c02□　愚者所染著　　善求遠離彼

791c03□　如是當觀身　　如王雜色車

791c04□　愚者所染著　　智者遠離之

791c05□　如是當觀身　　衆病之所因

791c06□　病與愚合會　　焉能可恃□

791c07□　當觀□形像　　摩尼紺靑髮

791c08□　愚者以爲緣　　不求越彼岸

791c09□　當觀□形像　　摩尼紺靑髮

791c10□　愚者以爲緣　　智者所厭患

791c11□　强以彩□形　　莊嚴醜穢身

791c12□　愚者以爲緣　　亦不求□度

791c13□　爪髮爲八分　　雙部眼耳□

791c14□　愚者所染著　　亦不求自度

791c15□　著欲染於欲　　不究結使緣

791c16□　不以生結使　　當度欲有流

791c17□　非園脫於園　　脫園復就園

791c18□　當復觀此人　　脫縛復就縛

791c19□　今捨天王位　　不造生死本

791c20□　求離地獄苦　　願說圓寂樂

791c21□　靑衣白蓋身　　御者御一輪

791c22□　觀彼未斷垢　　求便斷縛著

791c23□　人多求自歸　　山川樹木神

791c24□　園觀及神祀　　望免苦患難

791c25□　此非自歸上　　亦非有吉利

791c26□　如有自歸者　　不脫一切苦

791c27□　若有自歸佛　　及法苾芻僧

791c28□　修習聖四諦　　如慧之所見

791c29□　苦因緣苦生　　當越此苦本

792a01□　賢聖八品道　　滅盡甘露際

792a02□　是爲自歸上　　非不有吉利

792a03□　如有自歸者　　得脫一切苦

792a04□　觀已觀當觀　　不觀亦當觀

792a05□　觀而復重觀　　觀而不復觀

792a06□　觀而復重觀　　分別彼性本

792a07□　計晝以爲夜　　寶身壞不久

792a08□　觀而不重觀　　雖見亦不見

792a09□　如見而不見　　觀而亦不見

792a10□　云何見不見　　何說見不見

792a11□　因何見不見　　因爲出何見

792a12□　猶若不觀苦　　常當深自觀

792a13□　以解苦根原　　是爲明妙觀

792a14□　誰令凡夫人　　不觀衆行本

792a15□　因彼而觀察　　去冥見大明

792a16□　　法集要頌經罪障品第二十八

792a17□　諸惡業莫作　　諸善業奉行

792a18□　自淨其意行　　是名諸佛敎

792a19□　惠施獲福報　　不藏□怒懷

792a20□　以善滅其惡　　欲怒癡無餘

792a21□　獨行勿逐愚　　欲群當逐智

792a22□　智者滅其惡　　如鶴擇乳飮

792a23□　觀世若干變　　知法起滅跡

792a24□　賢聖不樂世　　愚者不處賢

792a25□　解知念待味　　思惟休息義

792a26□　無熱無飢想　　當服於法味

792a27□　人不損其心　　亦不毁其意

792a28□　以善永滅惡　　不憂隨惡道

792a29□　人欲鍊其神　　要當數修琢

792b01□　智者易彫飾　　乃名世之雄

792b02□　能親近彼者　　安隱無憂惱

792b03□　永息無過者　　柔和不卒暴

792b04□　吹棄諸惡法　　如風落其葉

792b05□　無故畏彼人　　謗毁淸淨者

792b06□　尋惡獲其力　　煙雲風所吹

792b07□　人之爲善惡　　各各自知之

792b08□　修善得善果　　爲惡隨惡趣

792b09□　達己淨不淨　　何慮他人淨

792b10□　愚者不自鍊　　如鐵鑽鈍鋼

792b11□　若眼見非邪　　□人求方便

792b12□　智者善壽世　　亦不爲衆惡

792b13□　商人在路懼　　伴少而貨多

792b14□　經過險難處　　然有折軸憂

792b15□　有身無瘡□　　不爲毒所害

792b16□　毒無奈瘡何　　無惡無所造

792b17□　多有行衆惡　　必爲身作累

792b18□　施善布恩德　　此事甚爲難

792b19□　善哉修善者　　傷哉爲甚惡

792b20□　惡惡自爲易　　惡人爲善難

792b21□　愚者自謂正　　猶惡不成熟

792b22□　惡已成熟滿　　諸苦亦復熟

792b23□　賢者見於惡　　不爲惡所熟

792b24□　如惡以不熟　　惡者觀其惡

792b25□　賢者觀其惡　　乃至賢不熟

792b26□　設以賢熟者　　賢賢自相觀

792b27□　人雖爲惡行　　亦不數數行

792b28□　於彼意不樂　　知惡之爲苦

792b29□　人能作其福　　亦當數數造

792c01□　於彼意願樂　　善愛其福報

792c02□　先當制善心　　攝持惡根本

792c03□　由是興福業　　心由樂於惡

792c04□　爲惡雖復少　　後世受苦深

792c05□　當獲無邊福　　如毒在心腹

792c06□　爲福雖微少　　後受大福德

792c07□　當獲大果報　　如種獲眞實

792c08□　無過而强輕　　無□而强侵

792c09□　當於十品處　　便當趣於彼

792c10□　痛□語□□　　此形必壞敗

792c11□　衆病所逼切　　心亂而不定

792c12□　宗族別離散　　財貨費耗盡

792c13□　爲賊所劫掠　　所願不從意

792c14□　或復無數變　　爲火所焚燒

792c15□　身壞無智慧　　亦趣於十品

792c16□　作惡勿言無　　人作言無罪

792c17□　屛□言無罪　　斯皆有證驗

792c18□　作惡言有憂　　久作亦言憂

792c19□　憂屛□亦言　　憂彼報亦憂

792c20□　此憂彼亦憂　　惡行二俱憂

792c21□　彼憂彼受報　　見行乃審知

792c22□　此喜彼亦喜　　福行二俱喜

792c23□　彼行彼受報　　見行自淸淨

792c24□　此煮彼亦煮　　罪行二俱煮

792c25□　彼煮彼受報　　見行自有驗

792c26□　作福不作惡　　皆由宿行法

792c27□　終不畏死徑　　如船截流渡

792c28□　　法集要頌經相應品第二十九

792c29□　夜光照于冥　　至日未出間

793a01□　日光布大明　　夜光便□□

793a02□　察者布光明　　如來未出頃

793a03□　佛出放大明　　無察無聲聞

793a04□　不堅起堅想　　堅起不堅想

793a05□　後不至於堅　　由起邪見故

793a06□　堅而知堅者　　不堅知不堅

793a07□　被人求於堅　　正治以爲本

793a08□　愚者以爲堅　　反被九結縛

793a09□　如鳥墮羅網　　斯由愛深固

793a10□　諸有懷狐疑　　今世及後世

793a11□　禪定盡能滅　　無惱修梵行

793a12□　無塵離於塵　　能持此服者

793a13□　無御無所至

793a14□　此不應法服　　若能除垢穢

793a15□　修戒等慧定　　彼應思惟業

793a16□　此應服袈裟　　不以柔和言

793a17□　名稱有所至　　人有善顔色

793a18□　乃懷巧僞心　　有能斷是者

793a19□　永拔其根本

793a20□　智者除諸穢　　乃名爲善色

793a21□　不以色縱容　　暫睹知人意

793a22□　世多違行人　　遊蕩在世界

793a23□　如彼虛僞□　　其中純有銅

793a24□　獨遊無畏忌　　內穢外不淨

793a25□　貪□不自節　　三轉隨時行

793a26□　如圈被養□　　數數受胞胎

793a27□　人能專其意　　於食知止足

793a28□　趣欲支其形　　養壽守其道

793a29□　觀淨而自淨　　諸根不具足

793b01□　於食無厭足　　斯等凡品行

793b02□　轉增於欲意　　如屋壞穿漏

793b03□　當觀不淨行　　諸根無缺漏

793b04□　於食知止足　　有信執精進

793b05□　不恣於欲意　　如風吹泰山

793b06□　空閑甚可樂　　然人不樂彼

793b07□　無欲常居之　　非欲之所處

793b08□　難移難可動　　如彼重雪山

793b09□　非賢則不現　　猶夜射冥室

793b10□　賢者有千數　　智者在叢林

793b11□　義理極深邃　　智者所分別

793b12□　多有衆生類　　非射而不値

793b13□　今觀此義理　　無戒人所恥

793b14□　觀有知恐怖　　變易知有無

793b15□　是故不樂有　　當念遠離有

793b16□　無信無反復　　穿牆而盜竊

793b17□　斷彼希望思　　是名爲勇士

793b18□　除其父母緣　　王家及二種

793b19□　遍滅其境界　　無垢爲梵行

793b20□　若人無所依　　知彼所貴食

793b21□　空及無相願　　思惟以爲行

793b22□　鳥飛於虛空　　而無足跡現

793b23□　如彼行行人　　言說無所趣

793b24□　諸能斷有本　　不依於未然

793b25□　空及無相願　　思惟以爲行

793b26□　希有諸衆生　　多不順其性

793b27□　有度不度者　　爲滅甚爲難

793b28□　諸有平等說　　法法共相觀

793b29□　盡斷諸結使　　無復有熱惱

793c01□　行路無復憂　　終日得解脫

793c02□　一切結使盡　　無復有衆惱

793c03□　如鳥飛虛空　　而無有所□

793c04□　彼人獲無漏　　空無相願定

793c05□　如鳥飛虛空　　而無有所□

793c06□　行人到彼岸　　空無相願定

793c07□　無造無有造　　造者受煩惱

793c08□　非造非無造　　前憂後亦憂

793c09□　造者爲善妙　　以作不懷憂

793c10□　造而樂而造　　生天受歡樂

793c11□　虛空無轍跡　　沙門無外意

793c12□　衆人盡樂惡　　唯佛淨無穢

793c13□　虛空無轍跡　　沙門無外意

793c14□　世間皆無常　　佛無我所有

793c15□　諸天及世人　　一切行相應

793c16□　得脫一切苦　　離愛免輪□

793c17□　諸天及世人　　一切行相應

793c18□　能遠諸惡業　　不墮於惡趣

793c19□　亦復不知論　　賢愚無差別

793c20□　若復知論義　　所說無垢跡

793c21□　說應法議論　　當□仙人幢

793c22□　法幢爲仙人　　仙人爲法幢

793c23□　或有寂然罵　　或有在衆罵

793c24□　或有未聲罵　　世無不罵者

793c25□　一毁及一譽　　但利養其名

793c26□　非有亦非有　　則亦不可知

793c27□　智人所稱譽　　若好兼及醜

793c28□　智人無缺漏　　慧定得解脫

793c29□　如紫磨眞金　　內外徹淸淨

794a01□　猶如安明山　　不爲風所動

794a02□　智人亦如是　　不爲毁譽動

794a03□　如樹無有根　　無枝況有葉

794a04□　健者以解縛　　誰能毁其德

794a05□　無垢無有住　　身塹種苦子

794a06□　最勝無有愛　　天世人不知

794a07□　猶如網叢林　　無愛況有餘

794a08□　佛有無量行　　無跡誰跡將

794a09□　若有不欲生　　以生不受有

794a10□　佛有無量行　　無跡誰跡將

794a11□　若欲滅其想　　內外無諸因

794a12□　亦無過色想　　四應不受生

794a13□　捨前及捨後　　捨間越於有

794a14□　一切盡皆捨　　不復受生老

794a15□法集要頌經卷第三

794a16□

794a17□

794a18□法集要頌經卷第四

794a19□

794a20□　　　　西天中印度惹爛[馬*太]□國密

794a21□　　　　林寺三藏明敎大師賜紫沙

794a22□　　　　門臣天息災奉　詔譯

794a23□　忍勝則怨賊　　自負則自鄙

794a24□　息意則快樂　　無勝無負心

794a25□　若人擾亂彼　　自求安樂世

794a26□　遂成其怨憎　　終不得解脫

794a27□　善樂於愛欲　　以杖加群生

794a28□　於中自求安　　後世不得樂

794a29□　人欲得歡樂　　杖不加群生

794b01□　於中自求樂　　後世亦得樂

794b02□　樂法樂學行　　愼莫行惡法

794b03□　能善行法者　　今世後世樂

794b04□　護法行法者　　修法獲善報

794b05□　此應法律敎　　行法不趣惡

794b06□　護法行法者　　如蓋覆其形

794b07□　此應法律敎　　行法不趣惡

794b08□　惡行入地獄　　所生墮惡道

794b09□　非法自陷溺　　如手把□蛇

794b10□　不以法非法　　二事俱同報

794b11□　非法入地獄　　正法生於天

794b12□　施與戰同處　　此德智不譽

794b13□　施時亦戰時　　此事二俱等

794b14□　人遭百千變　　等除□慢怨

794b15□　時施淸淨心　　健夫最爲勝

794b16□　忍少得勝多　　戒勝懈怠多

794b17□　有信慧施者　　後身受善報

794b18□　快樂施福報　　所願皆全成

794b19□　速得第一滅　　漸入無爲際

794b20□　若彼求方便　　賢聖智慧施

794b21□　盡其苦原本　　當知獲大報

794b22□　愛法善安隱　　心意潔淸淨

794b23□　賢聖所說法　　智者所娛樂

794b24□　若人心樂禪　　亦復樂不起

794b25□　亦樂四意止　　幷及七覺意

794b26□　及彼四神足　　賢聖八品道

794b27□　善樂於□食　　善樂攝法服

794b28□　善樂於經行　　樂處於山藪

794b29□　已逮安樂處　　現法而無爲

794c01□　已越諸恐懼　　超世諸染著

794c02□　善樂於念持　　善觀於諸法

794c03□　善哉世無害　　養育衆生類

794c04□　世無欲愛樂　　越諸染著意

794c05□　能滅己□慢　　此名第一樂

794c06□　耆年持戒樂　　有信成就樂

794c07□　分別義趣樂　　不造衆惡業

794c08□　世有父母樂　　衆集和亦樂

794c09□　世有沙門樂　　靜志樂亦然

794c10□　諸佛出興樂　　說法堪受樂

794c11□　衆僧和合樂　　和則常有安

794c12□　持戒完具樂　　多聞廣知樂

794c13□　睹見眞人樂　　解脫行跡樂

794c14□　德水淸□樂　　法財自集快

794c15□　得智明慧快　　滅慢無邪快

794c16□　得睹諸賢樂　　同會亦復樂

794c17□　不與愚從事　　畢固永已樂

794c18□　不與愚從事　　經歷無數日

794c19□　與愚同居難　　如與怨憎會

794c20□　與智同處易　　如共親親會

794c21□　人智甚難遇　　終不虛託生

794c22□　設當託生處　　彼家必蒙慶

794c23□　一切得安隱　　梵志取滅度

794c24□　不爲欲所染　　盡脫於諸處

794c25□　盡斷不祥結　　降伏內煩惱

794c26□　永息得睡眠　　心識得淸徹

794c27□　愼莫著於樂　　當就護來行

794c28□　當念捨於世　　觀於快樂事

794c29□　如世欲歡樂　　及彼天上樂

795a01□　此名爲愛極　　十六未獲一

795a02□　欲捨於重擔　　更不造重業

795a03□　重擔世之苦　　能捨最快樂

795a04□　盡斷諸愛欲　　及滅一切行

795a05□　幷滅五蘊本　　更不受三有

795a06□　義聚則有樂　　朋友食福樂

795a07□　彼滅寂然樂　　展轉普及人

795a08□　苦以樂爲本　　猶彼焰火爐

795a09□　赫焰而熾然　　漸漸而還滅

795a10□　不知所湊處　　如是等見人

795a11□　免於愛欲泥　　去亦無處所

795a12□　以獲無動樂　　中間無有□

795a13□　有變易不停　　除憂無有愁

795a14□　寂然觀世有　　有樂無有惱

795a15□　正法而多聞　　設見有所損

795a16□　人人貪於色　　無結世善壽

795a17□　大法知結源　　人當明結瑕

795a18□　人人心縛著　　亦縛於色本

795a19□　一切受辱苦　　一切任己樂

795a20□　勝負自然興　　竟不有所獲

795a21□　諸欲得樂壽　　能忍彼輕報

795a22□　忍者忍於人　　不忍處諸有

795a23□　諸欲得樂壽　　於惑而無惑

795a24□　惑者惑於人　　我斯無有惑

795a25□　諸欲得樂壽　　終己無結者

795a26□　當食於念食　　如彼光音天

795a27□　恒以念爲食　　意身無所燒

795a28□　衆生見苦樂　　聖法無損壞

795a29□　雖値觸樂跡　　無跡焉有觸

795b01□　如苾芻在定　　不著一切垢

795b02□　衆生遭苦樂　　而不能覺知

795b03□　如來與多聞　　己身廣善友

795b04□　圓寂觀罪障　　相應樂第十

795b05□　　法集要頌經護心品第三十一

795b06□　心輕難調伏　　爲欲所居懷

795b07□　降心則爲善　　以降便輕安

795b08□　如魚在旱地　　以離於深淵

795b09□　心識極惶懼　　魔衆而奔馳

795b10□　心走非一處　　猶如日光明

795b11□　智者所能制　　如鉤止惡象

795b12□　今我論此心　　無堅不可見

795b13□　我今欲訓誨　　愼莫生瑕隙

795b14□　汝心莫遊行　　恣意而放逸

795b15□　我今還攝汝　　如御暴逸象

795b16□　生死無有量　　往來無端緖

795b17□　求於屋舍者　　數數受胞胎

795b18□　以觀此居屋　　更不造諸舍

795b19□　梁棧看已壞　　臺閣則□折

795b20□　心已離諸行　　中間是己心

795b21□　心多爲輕躁　　難持難調護

795b22□　智者能自正　　如匠□箭直

795b23□　有□則知□　　有□知有□

795b24□　是意皆自造　　非干父母爲

795b25□　除邪就正定　　爲福勿□復

795b26□　蓋屋若不密　　天雨則常漏

795b27□　人不思惟行　　恒歷□怒癡

795b28□　蓋屋若不密　　天雨則常漏

795b29□　人自思惟行　　永無□怒癡

795c01□　心爲諸法本　　心尊是心使

795c02□　心若念惡行　　卽言卽惡行

795c03□　罪苦自追隨　　車轢終于轍

795c04□　心爲諸法本　　心尊是心使

795c05□　心若念善行　　卽言卽善行

795c06□　福慶自追隨　　如影隨其形

795c07□　不以不淨意　　亦及瞋怒人

795c08□　欲得知法者　　正等覺所說

795c09□　諸有除貢高　　心意極淸淨

795c10□　能捨傷害懷　　乃得聞正法

795c11□　心不住止息　　亦不知善法

795c12□　迷於出世事　　無有正知見

795c13□　三十六使流　　幷及心意漏

795c14□　數數有邪見　　依於欲想結

795c15□　捨意放其根　　人隨意□轉

795c16□　爲少滅名稱　　如鳥捨空林

795c17□　在靜自修學　　愼勿逐欲跡

795c18□　莫呑熱鐵丸　　□哭受其報

795c19□　應修而不修　　恃力不精勤

795c20□　自陷人形卑　　懈怠不解慧

795c21□　亂觀及正觀　　皆由意所生

795c22□　能覺知心觀　　愚心數數亂

795c23□　智者如是觀　　念者專爲行

795c24□　□嗟意無著　　惟佛能滅此

795c25□　觀身如空甁　　安心如丘城

795c26□　以慧與魔戰　　守勝勿復失

795c27□　觀身如聚沫　　如陽焰野馬

795c28□　以慧與魔戰　　守勝勿復失

795c29□　心念七覺意　　等意不差違

796a01□　當捨愚惑意　　樂於不起忍

796a02□　盡漏無有漏　　於世取滅度

796a03□　當自護其意　　若□牛護尾

796a04□　有施於一切　　終不離其樂

796a05□　一龍出衆龍　　龍中六牙者

796a06□　心心自平等　　獨樂於曠野

796a07□　不以能害心　　盡爲一切人

796a08□　慈心爲衆生　　彼無有怨恨

796a09□　慈心爲一人　　便護諸善本

796a10□　盡當爲一切　　賢聖福稱上

796a11□　普慈於一切　　愍念衆生類

796a12□　修行於慈心　　後受無極樂

796a13□　若以踊躍意　　歡喜不懈怠

796a14□　修於諸善法　　獲致安隱處

796a15□　自則致歡喜　　身口意相應

796a16□　以得等解脫　　苾芻息意快

796a17□　一切諸結盡　　無復有塵勞

796a18□　正使五音樂　　不能悅人意

796a19□　不如一正心　　向於平等法

796a20□　最勝得善眼　　亦不計有我

796a21□　諸有心樂禪　　不樂於欲意

796a22□　最勝踊躍意　　亦不見有我

796a23□　諸有心樂禪　　不樂於欲意

796a24□　諸結永已盡　　如山不可動

796a25□　於染無所染　　於□不起□

796a26□　諸有如此心　　焉知苦□跡

796a27□　無害無所染　　具足於戒律

796a28□　於食知止足　　及諸床臥具

796a29□　修意求方便　　是謂諸佛敎

796b01□　行人觀心相　　分別念待意

796b02□　以得入禪定　　便獲喜安樂

796b03□　護意自莊嚴　　嫉彼而營己

796b04□　遭憂不患苦　　智者審諦住

796b05□　人不守護心　　爲邪見所害

796b06□　兼懷掉戱意　　斯等就死徑

796b07□　是故當護心　　等修淸淨行

796b08□　正見恒在前　　分別起滅法

796b09□　苾芻降睡眠　　盡苦更不造

796b10□　降心復於樂　　護心勿復調

796b11□　有情心所誤　　盡受地獄苦

796b12□　降心則致樂　　護心勿復調

796b13□　護心勿復調　　心爲衆妙門

796b14□　護而不漏失　　便在圓寂道

796b15□　　法集要頌經苾芻品第三十二

796b16□　苾芻若乞食　　以得勿積聚

796b17□　天人所歎譽　　生淨無瑕穢

796b18□　苾芻爲慈愍　　愛敬於佛敎

796b19□　深入妙止觀　　滅穢行乃安

796b20□　苾芻諸愛盡　　捨愛去貢高

796b21□　無我去吾我　　此義孰不親

796b22□　當知是法行　　身之出要徑

796b23□　如象御强敵　　苾芻恒習行

796b24□　人不壽劫盡　　內與自心諍

796b25□　護身念道諦　　苾芻惟淨安

796b26□　念親同朋友　　正命無雜□

796b27□　施知應所施　　亦合威儀具

796b28□　苾芻備衆行　　乃能盡苦際

796b29□　樂法意欲法　　思惟安隱法

796c01□　苾芻依法行　　正而勿廢忘

796c02□　當學入空定　　苾芻常安靜

796c03□　愛樂非人處　　觀察平等法

796c04□　當制於五蘊　　服意如水流

796c05□　淸淨恒和悅　　爲飮甘露味

796c06□　如彼極峻山　　不爲風所動

796c07□　苾芻盡愚癡　　所在不傾動

796c08□　一切諸名色　　非有莫生惑

796c09□　不近則不愛　　乃名眞苾芻

796c10□　苾芻非剃髮　　慢誕無戒律

796c11□　捨貪思惟道　　乃應眞苾芻

796c12□　息心非剃髮　　放逸無志信

796c13□　能滅衆苦惱　　爲勝大沙門

796c14□　苾芻得慈定　　承受諸佛敎

796c15□　極得滅盡跡　　無親愼莫睹

796c16□　心喜極歡悅　　加以受念者

796c17□　苾芻多熙怡　　盡空無根源

796c18□　息身而息意　　攝口亦乃善

796c19□　捨世爲苾芻　　度苦無有□

796c20□　無禪則無智　　無智則無禪

796c21□　道從禪智生　　得近圓寂路

796c22□　禪行無放逸　　莫爲欲亂心

796c23□　無呑洋銅汁　　自惱□形軀

796c24□　能自護身口　　護意無有惡

796c25□　後獲禁戒法　　故號爲苾芻

796c26□　諸有修善法　　七覺意爲本

796c27□　此名爲妙法　　故名定苾芻

796c28□　如今現所說　　自知苦盡源

796c29□　此名爲善本　　是無漏苾芻

797a01□　不以持戒力　　及以多聞義

797a02□　正使得定意　　不著於文飾

797a03□　苾芻有所倚　　盡於無漏行

797a04□　當觀正覺樂　　勿近於凡夫

797a05□　觀此現世事　　分別於五蘊

797a06□　修行勿作惡　　必强自制心

797a07□　捨家而得解　　意猶復染著

797a08□　習行懈緩者　　勞意勿除之

797a09□　非淨則梵行　　焉致大財寶

797a10□　心得永休息　　苾芻攝意行

797a11□　以盡老病死　　便脫魔羅縛

797a12□　心已得永寂　　苾芻攝意行

797a13□　以盡老病死　　更不復受有

797a14□　以斷於愛相　　苾芻攝意行

797a15□　以盡老病死　　更不復受有

797a16□　無有結使心　　苾芻攝意行

797a17□　以盡老病死　　更不復受有

797a18□　不能斷有根　　苾芻攝意行

797a19□　以盡老病死　　更不復受有

797a20□　能斷三毒根　　苾芻攝意行

797a21□　以盡老病死　　更不復受有

797a22□　以脫於魔界　　以勝叢林刺

797a23□　及除罵□者　　猶憑妙高山

797a24□　苾芻不受苦　　不念今後世

797a25□　觀世如幻夢　　苾芻勝彼此

797a26□　如蛇脫故皮　　能斷愛根本

797a27□　盡竭欲深泉　　苾芻勝彼此

797a28□　如蛇脫故皮　　能斷於五欲

797a29□　斷於欲根本　　苾芻勝彼此

797b01□　如蛇脫故皮　　能斷於五結

797b02□　拔於愛欲刺　　苾芻勝彼此

797b03□　如蛇脫故皮　　諸有無家業

797b04□　又斷不善根　　苾芻勝彼此

797b05□　如蛇脫故皮　　諸有不熱惱

797b06□　又斷不善根　　苾芻勝彼此

797b07□　如蛇脫故皮　　斷欲無遺餘

797b08□　如拔不牢固　　苾芻勝彼此

797b09□　如蛇脫故皮　　愛生如流溢

797b10□　猶蛇含毒藥　　苾芻勝彼此

797b11□　如蛇脫故皮　　諸有斷相觀

797b12□　內不造其心　　苾芻勝彼此

797b13□　如蛇脫故皮　　貪根若斷盡

797b14□　是名眞苾芻　　降伏魔羅軍

797b15□　得盡苦輪□　　瞋根若斷盡

797b16□　是名眞苾芻　　解脫諸煩惱

797b17□　得盡苦輪□　　癡根若斷盡

797b18□　是名眞苾芻　　遠離於纏縛

797b19□　得盡苦輪□　　慢根若斷盡

797b20□　是名眞苾芻　　能離於愛染

797b21□　得盡苦輪□　　□吝若斷盡

797b22□　是名眞苾芻　　信樂於正覺

797b23□　得盡苦輪□　　貪心聚落刺

797b24□　苾芻應思惟　　若能遠離彼

797b25□　佛說眞苾芻　　瞋心聚落刺

797b26□　苾芻應思惟　　能離於瞋□

797b27□　佛說眞苾芻　　癡心聚落刺

797b28□　苾芻應思惟　　若離於愚癡

797b29□　佛說眞苾芻　　慢心聚落刺

797c01□　苾芻應思惟　　若能離□慢

797c02□　佛說眞苾芻　　□吝聚落刺

797c03□　苾芻應思惟　　若能離□吝

797c04□　佛說眞苾芻　　調伏貪愛念

797c05□　如藥解蛇毒　　苾芻能破壞

797c06□　如蛇脫故皮　　調伏瞋□念

797c07□　如藥解蛇毒　　苾芻能破壞

797c08□　如蛇脫故皮　　調伏愚癡念

797c09□　如藥解蛇毒　　苾芻能遠離

797c10□　如蛇脫故皮　　調伏□慢念

797c11□　如藥解蛇毒　　苾芻能遠離

797c12□　如蛇脫故皮　　調伏□吝念

797c13□　如藥解蛇毒　　苾芻能遠離

797c14□　如蛇脫故皮　　貪欲彼若發

797c15□　斷截如蘆葦　　煩惱如海深

797c16□　苾芻應精進　　瞋□彼若發

797c17□　斷截如蘆葦　　煩惱深如海

797c18□　苾芻應精進　　愚癡彼若發

797c19□　斷截如蘆葦　　煩惱如海深

797c20□　苾芻應精進　　□慢彼若發

797c21□　斷截如蘆葦　　煩惱深如海

797c22□　苾芻應精進　　□吝彼若發

797c23□　斷截如蘆葦　　煩惱如海深

797c24□　苾芻應精進　　持戒謂苾芻

797c25□　有空乃行禪　　行空究其源

797c26□　無爲最爲樂　　苾芻忍所憂

797c27□　分別床臥具　　當習無放逸

797c28□　斷有愛無餘

797c29□　　法集要頌經梵志品第三十三

798a01□　所謂梵志者　　不但在裸形

798a02□　居險臥荊棘　　而名爲梵志

798a03□　棄身無依倚　　不誦異法言

798a04□　惡法而盡除　　是名爲梵志

798a05□　今世行淨因　　後世無穢果

798a06□　無習諸惡法　　是名爲梵志

798a07□　若倚於愛欲　　心無所貪著

798a08□　已捨已得正　　是名滅終苦

798a09□　諸有無所倚　　恒習於正見

798a10□　常念盡有漏　　是名爲梵志

798a11□　愚者受猥髮　　幷及床臥具

798a12□　內懷貪著意　　文飾外何求

798a13□　被服弊惡衣　　躬稟善法行

798a14□　閑居自思惟　　是名爲梵志

798a15□　見凡愚往來　　墮塹受苦惱

798a16□　欲獨度彼岸　　不好他言說

798a17□　惟滅惡不起　　是名爲梵志

798a18□　截流而已渡　　無欲如梵天

798a19□　智行以盡漏　　是名爲梵志

798a20□　不以水淸淨　　多有人沐浴

798a21□　能除弊惡法　　是名爲梵志

798a22□　非剃爲沙門　　稱吉爲梵行

798a23□　若能滅衆惡　　是則爲道人

798a24□　彼以不二行　　淸淨無瑕穢

798a25□　諸欲斷縛著　　是名爲梵志

798a26□　出家爲梵行　　入正爲沙門

798a27□　棄捨衆穢行　　是則名捨家

798a28□　人無幻惑意　　無慢無疑惑

798a29□　無貪無我想　　是名爲梵志

798b01□　我不說梵志　　託父母生者

798b02□　彼多衆瑕穢　　滅則爲梵志

798b03□　身口及與意　　淸淨無過失

798b04□　能攝三種行　　是名爲梵志

798b05□　見罵見相擊　　默受不生怒

798b06□　有大忍辱力　　是名爲梵志

798b07□　若見相侵欺　　但念守戒行

798b08□　端身自調伏　　是名爲梵志

798b09□　世所稱善惡　　脩短及巨細

798b10□　無取若無與　　是名爲梵志

798b11□　身爲善行本　　口意應無犯

798b12□　能辨三妙處　　是名爲梵志

798b13□　來不作歡悅　　去亦無憂愁

798b14□　於聚應遠聚　　是名爲梵志

798b15□　以斷於恩愛　　離家無愛欲

798b16□　愛欲若已盡　　是名爲梵志

798b17□　適彼則無彼　　彼彼適亦無

798b18□　捨離於貪欲　　是名爲梵志

798b19□　適彼則無彼　　彼彼適則虛

798b20□　不染三惡處　　是名爲梵志

798b21□　能捨於家業　　拔於愛欲本

798b22□　無貪能知足　　是名爲梵志

798b23□　如今盡所知　　究其苦源際

798b24□　無復欲愛心　　是名爲梵志

798b25□　於罪幷與福　　兩行應永除

798b26□　無憂無有塵　　是名爲梵志

798b27□　於罪幷與福　　兩行應永除

798b28□　三處無染著　　是名爲梵志

798b29□　猶如衆華葉　　以針貫芥子

798c01□　不爲欲所染　　是名爲梵志

798c02□　心喜無塵垢　　如月盛圓滿

798c03□　謗毁以盡除　　是名爲梵志

798c04□　如月淸明朗　　懸處於虛空

798c05□　不染於愛欲　　是名爲梵志

798c06□　避諍而不諍　　犯而不□怒

798c07□　惡來以善待　　是名爲梵志

798c08□　深解微妙慧　　辯道不正道

798c09□　體解無上義　　是名爲梵志

798c10□　諸在世間人　　乞索而自濟

798c11□　無我若無著　　不失梵志行

798c12□　說智無涯際　　是名爲梵志

798c13□　若能棄欲愛　　去家捨諸受

798c14□　以斷於欲漏　　是名爲梵志

798c15□　慈愍於有情　　使不生恐懼

798c16□　不害有益善　　是名爲梵志

798c17□　避怨則無怨　　無所於傷損

798c18□　志其邪僻見　　是名爲梵志

798c19□　于前及于後　　及中則無有

798c20□　無操無捨行　　是名爲梵志

798c21□　去其□怒癡　　□慢諸惡行

798c22□　針貫於芥子　　是名爲梵志

798c23□　城以塹爲固　　來往受其苦

798c24□　欲適度彼岸　　不宜受他語

798c25□　惟能滅不起　　是名爲梵志

798c26□　人能斷愛欲　　今世及後世

798c27□　有愛應已盡　　是名爲梵志

798c28□　有情無希望　　今世及後世

798c29□　以無所希望　　是名爲梵志

799a01□　自己識不知　　天人彦達[口*縛]

799a02□　能知無量觀　　是名爲梵志

799a03□　歸命人中尊　　歸命人中上

799a04□　不審今世尊　　爲因何等禪

799a05□　惟願天中天　　敷演其敎戒

799a06□　自識於宿命　　得見天人道

799a07□　知生盡苦原　　智心永寂滅

799a08□　自知心解脫　　脫欲無所著

799a09□　三明已成就　　是名爲梵志

799a10□　自識於宿命　　知有情因緣

799a11□　如來覺無著　　是名爲梵志

799a12□　盡斷一切結　　亦不有熱惱

799a13□　如來覺無著　　是名爲梵志

799a14□　仙人龍中上　　大仙最爲尊

799a15□　無數佛沐浴　　是名爲梵志

799a16□　所有煩惱盡　　度流而無漏

799a17□　從此越彼岸　　是名爲梵志

799a18□　苾芻[土*(蒙-■)]間衣　　觀於欲非眞

799a19□　坐樹空閑處　　是名爲梵志

799a20□　人若無識知　　無語無言說

799a21□　體冷無溫暖　　是名爲梵志

799a22□　棄緣捨居家　　出家無所畏

799a23□　能服甘露味　　是名爲梵志

799a24□　斷絶於世事　　口無□□言

799a25□　八正道審諦　　是名爲梵志

799a26□　遠逝獨遊行　　隱藏無形影

799a27□　難降能自調　　是名爲梵志

799a28□　無形不可見　　此亦不可見

799a29□　解知此句者　　念則有所由

799b01□　覺知結使盡　　是名爲梵志

799b02□　能斷生死河　　能忍超度世

799b03□　自覺出苦塹　　是名爲梵志

799b04□　當求截流度　　梵志無有欲

799b05□　內自觀諸情　　是名爲梵志

799b06□　能知如是者　　乃名爲梵志

799b07□　學先去其母　　率君及二臣

799b08□　盡勝諸境界　　是名爲梵志

799b09□　諸有知深法　　不問老以少

799b10□　審諦守戒信　　猶祀火梵志

799b11□　於己法在外　　梵志爲最上

799b12□　一切諸有漏　　皆盡皆無餘

799b13□　或復觀於法　　皆盡皆無餘

799b14□　或復觀合會　　皆盡皆無餘

799b15□　或復觀因緣　　皆盡皆無餘

799b16□　猶如內法本　　梵志爲在表

799b17□　若使共床褥　　如彼薄俱羅

799b18□　猶如內法本　　梵志爲在表

799b19□　知生知老病　　轉知於死徑

799b20□　日照照於晝　　月照照於夜

799b21□　甲兵照於軍　　禪照於道人

799b22□　佛出照天下　　能照一切冥

799b23□　梵志無有是　　有憂無憂念

799b24□　如如意所轉　　彼彼滅狐疑

799b25□　出生諸深法　　梵志習入禪

799b26□　能解狐疑網　　身知其苦痛

799b27□　出生諸深法　　梵志習入禪

799b28□　遍照一切世　　猶日在虛空

799b29□　出生諸深法　　梵志習入禪

799c01□　能禦魔羅敵　　如佛脫衆垢

799c02□　護心及苾芻　　梵志品在末

799c03□　依次品而說　　具足三十二

799c04□聖尊者法救集諸佛法頌偈竟

799c05□法集要頌經卷第四